Mendatako Udala - MENDATAKO HERRIKO TABERNA ZABALDUKO DABE BARRIRO BARIKU HONETAN ETA “ELKARREKIN-TOGETHER” DOKUMENTALAREN EMONALDIA ESKEINIKO DA BE\nMENDATAKO HERRIKO TABERNA ZABALDUKO DABE BARRIRO BARIKU HONETAN ETA “ELKARREKIN-TOGETHER” DOKUMENTALAREN EMONALDIA ESKEINIKO DA BE\nMendatako Herriko Tabernak, Artape Tabernak, barriro zabalduko dauz ateak bariku honetan, apirilaren 27ª, eta asteburu osoan ekintza bereziak aurreikusi dauz. Negozio-lokala errentan emoteko prozesuaren ostean, prozedura irekiaren barne Kontratazio Mahai bat izan dalarik, tabernaren kudeaketa Ramon Lauzirika ostalariaren esku egongo da orain. Gainera, bariku honetan be “Elkarrekin-Together” dokumentala eskeiniko da “Gure Esku Dago”ren eskutik.\nElexalde auzoan kokatuta, Artape Tabernak 90. Hamarkadan zabaldu ebazan ateak lehen aldiz. Mendatako Herriko Taberna, udal eraikina, azken hilabeteetan zarratuta egon da negozioaren adjudikazio prozesua emon dan bitartean. Lokala errentan emoteko prozedura irekia burutu da, martxoaren 4tik apirilaren 6ra. Kontratazio Mahaian, udal arduradurak eta ostalaritzaren profesionalak izan dira, eta honeek aurkeztutako eskaerak baloratu dabez. Azkenean, Artape Taberna Ramon Lauzirika ostalariak kudeatuko dau, kontratuko 5 urteetan.\nMendatako Herriko Tabernak jantoki txiki bat dauko beheko solairuan eta 20 pertsonantzako lekua dago bertan, goiko partea zabalagoa da, 80 pertsonantzako lekuagaz. “Ostalaritza zerbitzu hau herrian barriro izateagaz pozik gagoz. Mendatan herrian bertan gozatzen dogu aisialdiaz, lagunen artean, eta Herriko Taberna betidanik izan da gure arteko topagune on bat”, azaldu dau Mendatako Alkateak, Joseba Malleak.\nLokalaren irekiera ospatzeko, asteburu osoan ekintza bereziak antolatu dira. Zapatuan, apirilaren 28an, sagardotegi menua eskeiniko da 20:00etatik aurrera (oilaskoa, txuletoia…) eta Esteibar eta Obietaren musikak alaituko dau giroa 23:00etatik aurrera. Domekan, apirilaren 29an, 13:00etatik aurrera umeentzako jolasak egongo dira ZURESKUren eskutik (Egurrezko jolas tradizionalak). Eguraldi txarra izan ezkero frontoian izango dira. Umeentzako gozoki poltsak eta izozkiak egongo dira.\nGainera, barikuan bertan, 19:30etan, Elizoste eraikiniean “Elkarrekin-Together” dokumentala emongo da, “Gure Esku Dago”ren eskutik. Hizlaria, Anjel Oiarbide izango da. Dokumentala pasadan urteko Donostiako Zinemaldian estreinatu zan eta Euskal arrantzaleek Ipar Ameriketan utzitako oinatz-lorratzaren inguruan sakontzen dau. Dokumentalak kooperazioa eta elkar ulertzea bezalako baloreak lantzen dauz.\nFilmak honakoa kontatzen dau: Euskal arkeologoen espedizio bat Ameriketako Estatu Batuetako ekialdeko kostaldean dagoen irla bateraino hurbiltzen da. Bertan ez da inor bizi, eta antzinako dokumentu batzuk, toki honetan euskaldun bale arrantzaleen eta jatorrizko amerikarren artean topaketa eta kooperazio historia bat eman zela erakusten dabe. Espedizioak amesten duena aurkitzen badabe beste mundu bat posible zela erakutsiko dabe, beste mundo bat posible dala.


Danevirke - Wikipedia, entziklopedia askea.\nDanevirke edo Danavirki, Dannevirke edo Danewerk bezala ere ezaguna, daniar harresi defentsibo baten izena da, Jutlandiako mendebaldeko mugatik Schleswig herriraino doana, Slienen kokatua, Itsaso Baltikoan, Hedebyko merkatalgune bikingotik gertu.\nDanevirke Itsas mapan marraztua\nIdatzizko iturrien arabera, Danevirkearen eraikuntza Godfredo errege daniarrarekin hasi zen, 808an. Frankoen inbasio baten beldurraren ondorioz, Jutlandiako bere erresuma Karlomagnoren Inperioaren iparraldeko mugetatik banatzeko haina.\n1969tik 1975 arte, indusketen bidez, Danevirkearen egituraren hiru fase agertu ziren, datatze dendrokronologiko bidez. Fase hauek 737tik 968 arte datatu ziren. Egiturak, orotara, 30 kilometroko luzera eta 3,6 eta 6 metro bitarteko altuera zuen. Erdi Aroan zehar, egitura, horma eta oholesiekin indartua izan zen, eta daniar erregeek erabili zuten, eraso militar eta Gurutzada Baltikoetarako abiapuntu gisa, batez ere, daniarrek eslabiarren aurka egindako erasoetan.\nDanevirkea, gudu batean egitura defentsibo gisa, azken aldiz, Daniar-Prusiar gerran erabili zen, 1864an, baina arrakasta handirik gabe. Bigarren Mundu Gerran, naziek, harresi hau barneratu zuten defentsa baliabide bezala, ustez, Ipar itsasotik aliatuek egingo zuten erasoaren aurka.\nAlemaniarekiko autonomiaren daniar ikur bezala, Danevirke, zenbaitaniar egunkariren izen bezala erabilia izan zen XIX. mendean.


Erakustaldi bat bestearen atzetik • ZUZEU\nMusika berbera entzuten eta telesail berdinak ikusten ei dira egun, Rion zein Elorrion. Horrela ulertu diogu Danel Agirreri Gipuzkoako Hitzan; globalizazioak bizi gaitu, eta aisialdiak berdindu.\nSofako bermutak errematatzen ari ginela, erlojua erabiltzen hasi zen Santi musika kontrolatzeko. Pantailaren ezkerraldea ukitu, eta apaleko bozgorailu txikiak obeditzen zion. Eskuinean sakatuta, azpialdeko subwoofer-aren dardara areagotzen zen. Alboko gurpiltxoa jiratu, eta Spotifyk hurrengo abestira egiten zuen salto. Segidan bere erakustaldi teknikoari buruz galdekatuko nuela esperoko zuen adiskideak, baina nire jakin-mina entzuten ari ginenak piztu zuen halere.\nUrkullu lehendakaria garbigailu baten eskuliburua irakurtzen entzuteak eragingo lidakeen eszitazio berbera eragiten zidaten kantek: zero biribila. Hain doinu zaporegabeen egileaz itaundu, eta ideiarik ez zuela erantzun zidan Santik. Spotifyk berak aurrez prestatutako Larunbata lagunekin zerrenda eskaini omen zion erlojuak, eta balekotzat jo zuen berak. Milioika talde eta diskoren artean hautatu beharrak itolarria eragiten ziola kontatu zidan, eta nahiago zuela erantzukizuna algoritmo baten eskuetan laga. Ekimen arriskutsua iruditu zitzaidan bere belarrientzat, baina isilik geratu nintzen, belarrientzat ekimen are arriskutsuagoak badaudelako. Musika hautatzearen erantzukizuna Gaztearen eskuetan lagatzea, adibidez.\nMozkortzeko juntadizorik aspaldi egin gabeak ginela gogorarazi zidan Santik. Aurreikusteko moduko kexa zen hura, eta buruz ikasita neukan aitzakia merkeen errepertorioa ateratzeko prestatu nintzen berehala. Errua berea zela aldarrikatu eta barkamena eskatuz harritu ninduen, ordea, berak. Charlie beagle maitagarria adoptatu zuenetik, “asteburuak esklusiban txakurrarentzat eta Netflixentzat” omen dira. Sabaiko proiektorea seinalatu zuen orduan Santik. Uste dudan baino merkeagoa dela argitu zidan, horrelako traste batek zenbat balio dezakeen ez dakidala zuzen igarrita.\nSegidan bere erakustaldi ekonomikoari buruz galdekatuko nuela esperoko zuen adiskideak, baina nire jakin-mina proiektoreak proiektatzen duenak piztu zuen halere. Netflixen algoritmoa Spotifyrena baino hobea izatea espero nuela botata xaxatu nuen. Kiroltasunez hartu zuen zirto kaskarra, eta huts egin gabe ikusi behar ditudan serieen zerrenda osatu zidan. Breaking Bad, House of Cards, Narcos… Zerrenda susmagarria iruditzen zitzaidala esanez moztu nuen, aurreko astean beste lagun batek berberak gomendatu zizkidalako. Kaliforniako eraikinen batetik bere aisialdia programatzen ari direla pentsatu nuen. Baina isilik geratu nintzen, Kaliforniako eraikinen batetik norberaren aisialdia programatzea baino zorigaizto ilunagoak badaudelako. Norberaren aisialdia mendi maratoietan igarotzea, adibidez.\nBourbona atera zuenean, talde kutunen diskoak erosten jarraitzen dudala esplikatu nion Santiri. Serierik ez dudala jarraitzen, baina gutxienez astean behin auzoko zinemara joaten naizela; etortzeko esan nion, badagoela txakurrarekin aretora sartzea. Bourbonarekin oilartu, eta kultura bezalako premia-premiazko lehengai baten kudeaketa Spotify eta Netflix bezalako bitartekari aberatsengan delegatzea hondamendia zela gaineratu nion gero.\nSegidan, nire erakustaldi aurrerakoiari —esnobari— buruz galdekatuko ninduela espero nuen nik. Etxera etorri zen azkenekoan nire diskoak ez zitzaizkiola batere gustatu aitortuta kontraerasoa egin zidan, ordea, Santik. Zinemako kartelerarekin gustu hain kaskarra ez izatea espero zuela esanez, bourbona ezkutatu zidan. Hondoratu egin ninduen.\naisialdia, globalizazioa, Kultura, netflix, Spotify


Martxoak 5: Heitor Villa-lobos | Eduplaneta Musical\nMartxoak 5: Heitor Villa-lobos\nPublicado el 5 marzo 2013 por biotzf\nHeitor Villa-Lobos Brasilen jaio zan, hain zuzen ere, Rio de Janeiron 1887-ko martxoaren 5ean, eta hiri berberan hil zan 1959-ko azaroaren 17an.\nBera musikagilea, konpositorea, klarinetejolea, pianojolea, gitarrajolea eta baita biolontxelojolea zan. Brasilen bertako herritarrei musika irakasten hasi zan. Bere lanetan bere herriko musika erabiltzen eban interesgarriago bihurtzeko.\n3.000 lan idatzi zituen bere bizi osoan: hortik gehienak operak, balletak eta baita sinfoniak ere.\nBere lan gehienak ez dira berak sortuak, beste obra batzuen moldaketak baizik.\nBere operetako bi Izath eta Hija de las nubes dira.


Hasierako konexioa emateko denbora (zerbitzu finkoa)\nHasierako konexioa emateko denbora deritzo erabiltzailearen eta operadorearen arteko lehen komunikaziotik —operadoreak onartzen duenetik erabiltzailearen eskaera kokapen finko batetik sarera konektatzeko— erabiltzaileak zerbitzua balia dezakeen unera arte igarotzen den denborari.\nEuskaltelen kontratuetan sartutako banakako kalitate-maila adierazten da hemen, hasierako konexioa emateko denboraren, kalitate-mailak huts eginez gero eman beharreko kalte-ordainaren zenbatekoaren arabera eta kalte-ordaina ordaintzeko prozeduraren arabera:\n60 Zuntz optikoa zerbitzuaren uneko kuotaren zenbatekoa bider kontratua sinatu zenetik kontratatutako zerbitzua aktibatu arte pasatutako hilabete-kopurua. Bezeroak aldez aurretik erreklamazio idatzia eginda.\nInformazio gehiago lortzeko, esteka honetara jo dezakezu.\nZerbitzua etenda egon den denboratzat hartuko da haustura gertatu denetik edo zerbitzuaren edo zerbitzu-elementuaren degradazioagatik erabilezin bihurtu denetik ohiko funtzionamendua ezarri arte behaketa-epe baten barnean pasatu diren denboren batura.\nOndoren ageri dira:\n• Zerbitzu-etenaren denborari dagokion kalitate-konpromisoaren balioa, honela adierazia: fakturazio-epearekin edo, aurrez ordaintzeko modalitatea duten abonatuen kasuan, hil natural batekin bat datorren behaketa-epe batean metatutako ordu naturalen zenbaki osoa.\n• Konpromiso-maila betetzen ez bada eman beharreko kalte-ordainaren zenbatekoa.\n• Kalte-ordaina ordaintzeko prozedura\nTelefono-zerbitzu finkoa 47 ordu/hil\nEuskaltelek bezeroari kalteak ordaintzeko konpromisoa du. Kalte-ordain hori bi adibide hauetan handienaren berdina izango da gutxienez:\na. Eten aurreko azken hiru hilabeteetan zerbitzu horretan fakturatu duen zenbatekoaren batezbestekoa zati etenaldiaren iraupena eginda lortzen den zenbatekoa. Zerbitzua kontratatu eta hiru hilabete igaro aurretik gertatzen bada etena, kontsumitutako hilabete osoetako fakturaren batez besteko zenbatekoa edo egindako kontsumo-epearekiko proportzioan kalkulatutako hilabeteko zenbatekoa hartuko da aintzat.\nb. Etenaldia gertatzen denean indarrean den hileko abonuaren kuota bost aldiz, etenaldiak irauten duen denboran hainbanatuta.\nBezeroak hala eskatzen badu\nInternet finkoan sartzeko zerbitzua 47 ordu/hil\nEuskaltelek bezeroari kalteak ordaintzeko konpromisoa du: azken hiru hilabeteetan zerbitzuagatik fakturatutako zenbatekoak zerbitzua etenda egon den denboran hainbanatuta ateratzen den zenbatekoa ordainduko dio.\nTelefono-zerbitzu mugikorra 7 ordu/hil\nBezeroak hala eskatzen badu zerbitzua berriz martxan jarri ondorengo 10 egunetan.\nInternet mugikorrean sartzeko zerbitzua (ondoren eta aurrez ordaintzekoa) 7 ordu/hil


Ezker Batuko sektore kritikoa, Ahal Dugurekin loturiko akordioaren aurka - Nafarroa - euskalerriairratia.eus\nEzker Batuko sektore kritikoa, Ahal Dugurekin loturiko akordioaren aurka\nJuan Kruz Lakasta Zubero 2022-06-21 07:41\nJose Miguel Nuin Ezker Batuko idazkari nagusi eta parlamentari ohia, artxiboko irudi batean. (Argazkia: Jose Miguel Nuin).\nZutik Ezkerra ildoak plazaratu duen iritzi artikuluaren arabera, Ezker Batuaren ahalmena gutxietsi da. Sinatzaileen artean Jose Miguel Nuin idazkari nagusi ohia dago.\nNafarroako Ezker Batuko sektore kritikoak, besteak beste, Jose Miguel Nuin idazkari nagusi ohiaren sostengua dauka. Nuinek eta ildo bereko beste hiru kidek -Pilar Gastonek, Virginia Guerrak eta Javier Barinagak-, iritzi artikulu bat plazaratu dute Diario de Noticias egunkarian. Idazkian zalantzan jartzen dute Ezker Batuko zuzendaritzak Ahal Dugurekin, Batzarrerekin eta independente talde batekin 2023ko udal eta foru hauteskundeetarako lotu duen akordioa.\nZerrendak osatzeko adosturiko modua ez da artikuluaren sinatzaileen gogoko. Ahal Duguk Parlamentuko zerrendaburua hautatuko du; Batzarrek, Iruñeko Udalekoa; eta Ezker Batuak, bi zerrendetako bigarren hautagaia. Kritikoen arabera, horrek ez du bat egiten egungo errealitatearekin, “zenbait inkestak Ezker Batua Ahal Duguren aurretik jartzen baitute”. Nuinen irudikoz, Ahal DUguk akordioa ultimatum baten moduan aurkeztu du, baina “Ahal Dugu egoera kritiko batean dago, eta Ezker Batuak bezainbat behar du akordioa, edo are gehiago”.\nZerrendak alde batera utzirik, badira Nuin eta ildo kritikoko beste hiru kideon kezka eragiten duten beste bi auzi. Lehena, koalizio berriaren izaera nafarra: “Alderdi berri bat dute, bere jarduera politiko eta aliantza politika guztiak Nafarroan erabakiko dituena”. Salatu duten beste puntua, Nafarroako Gobernua sustengatzeko modua. Akordioak premisa moduan ezartzen du hurrengo Nafarroako Gobernua sustengatzea eta horretan parte hartzea. Ezin ahantzi daiteke egun Ezker Batuak kanpotik sostengatzen duela gobernua, Ahal DUguk kontseilari bat duen bitartean. Artikuluaren sinatzaileen arabera, “Ezker Batuak onartu beharko ditu Ahal Duguk eta Batzarrek ontzat jotzen dituzten exekutiboaren neurri guztiak”. Gauzak horrela, Ezker Batua pasako litzateke “PSNren gobernua parlamentuan aurkezten duen eduki errealaren arabera sostengatzetik, exekutiboaren euskarri soil bat izatera”.


Cambo-les-Bains turismoa eta bisitatu Cambo-les-Bains Euskadin\nCampings Pays Basque » actualités » Kanbo\nKanbo herria bera Errobi ibaiaren ertzean kokaturiko eraiki abantaila du. Hiriko ibaiaren begira Taldea, leku hori ikuspegi hobea eta panoramikoa da bertatik da. ibarrean, asko komertzial eta kritikoa azpiegiturak edertasuna eszenikoak esker hiriaren zati hau okupatzen. goi denboraldian turismo zehar, gainera, ez da han ibilaldi hasten duten turistek bagoiak ere.\nuraren presentzia nabarmena den hiri\nKanbo-ko herria spa zentroak ugariren presentzia markatuko da. Gainera, Erdi Aroan Kanbo herrian urak erakartzeko bidaiariek geroztik. Kanboko ur pertsonen osasuna eta ongizatea bila propietate onuragarriak izan. Erdian, “goi-Cambo” izeneko eremuan Cambo herri Bains du pertsonaia urak gehien islatzen da.\nNahiz Kanbo zen jatorriz uretan, turista eta udatiar bere ezaguna etortzen diren besterik ezin dugu albo ekologikoa. Hiriko klima-baldintza hauek flora oparoak ugaritzea ahalbidetzen. Horrela, Kanbo herrian bertan ibiltzeko hainbat lorategiak ditu.\nAdibidez, spa lorategian dago bere palmondo ehunka ezaguna, San Joseph parke lorategi publiko azpimarratzen bitartean zedro zaharraren. Jakina, turista eta udatiar diren Kanbo hirian bisitatzen askoz nahiago Villa Arnaga lorategian, arkitektura, kolore eta ongizatea nahasketa bat, higiezinen aberastasuna Cambo-les-Bains . Jende gutxik duten Kanbo hirian pasatu eta ez oso oroitzapen onak mantentzeko Villa Arnaga den eskualdean harrotasunik bat bisitatuz.\nMis à jour le 21 abendua 2018


Parodiaren mozorropean | País Vasco | EL PAÍS\nLiburuak | Gaiak\n18 nov 2007 - 23:00 UTC\nAsel Luzarragak bizkaitar idazleak bere bigarren lana izan zen Karonte (2005) eleberrian hasitako antzeko bideetara jo du oraingo Mozorroaren xarma ontzeko orduan. Hartan nabarmendu ahal izan genituen egilearen zaletasuna Asiako kulturekiko, bai eta ere gaurko teknologia digitalaren erabilpenak sortarazten dion kezka; dena erotismo tantez zipriztinduta.\nEzaugarri horietatik ez dabil batere urrun bere hirugarren lana ekarri duen eleberrian. Egilearen beraren esanetan, denok bizi omen gara mozorro baten atzean, eta aldi berean mozorroa da bizirauten laguntzen digun tresna, geure buruarekin erosoago sentitzeko aukera ematen diguna, gezurrezkoa dela jakin arren. Baina mozorroa gure benetako izaera kanporatzeko oztopoa ere bada aldi berean, geure burua onartzen ez dugulako seinale. Egileak ideia horri jarraitu dio liburuan azaltzen diren istorio ezberdinak garatzeko.\nDena dela, Zigorren istorioa liburuko nagusia dela esan genezake. Zigor zibernauta amorratua dugu, mutil bitxia, bere gelako lau hormen artetik ezertarako irteten ez dena. Interneten bidez, baina, Thailandiako neska xarmangarri bat ezagutuko du, laguntza eskatuko dion bera. Mundu itxia lagata, Zigorrek neskarekin elkartzera joko du bertaraino, jakin gabe neska horrek zer benetako asmo ezkutatzen duen.\nThailandiako bidaian, era berean, liburuko gainontzeko protagonistak azalduko dira: ohikoa ere ez den Dasha errusiar neskatila, Ming Chun narkotrafikatzailea... Hauek guztiek azkenean mozorropean agertuko dituzte beren benetako asmo eta izaera. Zigorrena argi dago, thailandiar neskarekin nola edo hala oheratzea. Eta izaera sexuala ere izango da beste protagonisten korapiloa. Thriller bidera jo beharrean, egileak egoeraren parodia umoretsua aurkeztea hautatu du, honetan nabarmen-nabarmena da narratzailearen partehartze zuzena testuaren harian. Horrela, irakurlearekin harreman estua gordetzeaz gain, testuari berari seriotasuna kentzen dio. Ur sakonetan ibili nahi ez duten irakurleentzat aproposa.\nMozorroaren xarma: Asel Luzarraga, 2007 (Erein), 186 orrialde, 15 €\n* Este artículo apareció en la edición impresa del domingo, 18 de noviembre de 2007.


maiatza 5, 2017\tNork:\tIrutxuloko Hitza\t-\nArtikulu honekin gaur egun azpilanean, pipia egurrezko habean bezala, dabilen ideologia bat jarri nahi dut begi-bistan, hizkuntzakeriaren ideologia, Espainiako botere guneetan oso zabaldua dagoena. Pentsamolde hori ideia oker eta faltsu batean dago oinarrituta: gaztelania inguruan dituen hizkuntzak baino hobea dela komunikaziorako, bizikidetzarako, gizartearen aurrerabiderako eta norberaren garapenerako. Eta hobea delako, nagusitu egin behar duela.\nBaina diskurtso horrek ere egi-egia ezkutatu nahi du: Espainiako inperialismoaren hizkuntzakeriak, historiaren sokan, Colon jauna Ameriketara iritsi zenetik, etnozidio linguistikoa eragin duela armen bidez mendean hartu dituen hiztun-herri guztietan. Eta, itsasoz haraindiko herri haietan bezala, hemen ere, Espainiako estatuaren hizkuntzakeriak euskararen etnozidio linguistikoa eragin eta bultzatu duela euskararen herrian. Espainiako nazionalismoaren hizkuntzakeriak ezkutatu egiten du Estatuak gaztelania Espainiako lurralde osoan bortxakeriaz eta armen bidez inposatu zuela gerra zibil batek ekarritako diktadura baten bidez. Eta diktadura horren ondoren ere, demokrazia izeneko garai honetan, gaztelaniaren eta Espainiako lurraldeetako gainontzeko hizkuntzen arteko desoreka iraunarazteko, diskurtso eta lege baztertzaileak dituela gaur egun. Diskurtso eta lege horiek, euskararen zabalkundea oztopatzea dute helburu, Espainiako estatuko gainontzeko hizkuntzena bezalaxe.\nAdibide baterako, Nafarroako kasua dugu: Espainiako nazionalismoaren hizkuntzakeriak Nafarroan euskararen aurkako diskurtso oldarkorra dauka, batetik, eta, bestetik, euskararen ofizialtasuna eta zabalkundea Nafarroa osoan mugatzen eta oztopatzen duen Foru lege bat ere bai.\nPatxi Saez, soziolinguista


Irati Osa: "Dena onartu eta aurrera egiteko ahalegina egiten dut" - Zumaia - Baleike.eus\nIrati Osa: "Dena onartu eta aurrera egiteko ahalegina egiten dut"\nMaria Maya Manterola 2020-09-20 11:00\nSei hilabete bete dira koronabirusaren izurriteak mundua kolpetik irauli zuenetik. BALEIKE elkarrizketa sorta bat ari da egiten, hainbat esparrutako herritarrek izandako bizipenak biltzeko. Irati Osa piraguista da, eta azpimarratu du aurreikusita zituen txapelketa guztiak bertan behera utzi dituztela koronabirusaren eraginez. Momentuan, datorren denboraldia prestatzen dabilela dio zumaiarrak.\nZure urteko plangintzan nola eragin du koronabirusaren krisialdiak?\nEtxetik ateratzen utzi zigutenean, lehiaketak egiteko esperantzak nituen. Nahiz eta batzuk bertan behera utzi, beste batzuk martxan jarraitzen zuten, esaterako, Europako Txapelketak. Etxean geuden bitartean, ergometroa etxera ekarri nuen eta beraz, prestaketa jarraitzeko aukera izan nuen. Beste modu batean bada ere, zerbait egiteko aukera izan nuen behintzat.\nBehin uretan geudela, entrenamenduak aldatu egin ziren hasieran, martxa hartu bitartean, baina entrenamendu karga berdina egiten jarraitu nuen. Europako Txapelketa hori nuen buruan, izan ere, aurten nire azken urtea da 23 urtez azpikoen kategorian. Denborak aurrera egin ahala, Espainiako Federazioak adierazi zigun Espainiako selekzioak erabaki zuela ez egitea txapelketarik, beraz, bertan behera geratu zen maratoi modalitateko guztia. Hau horrela, entrenatzen jarraitu nuen hurrengo urtera begira, opor batzuk hartu ostean, orain berriro hasi naiz hurrengo urtera begira.\nTxapelketak izan dituzu?\nEz, esan bazala, maratoi modalitateko guztia bertan behera geratu da. Esaten zuten porteoetan arrisku handia zegoela birusa kontagiatzeko eta beraz, federazioak erabakia hartu zuen.\nNola eragin du zugan fisikoki?\nFisikoki aldaketa ez da hain handia izan, izan ere, etxean geudela, ergometroan entrenatu nuen eta forma mantentzen saiatu nintzen. Ahal nuen guztia egin nuen, eta behin entrenamenduetan hasita, nahiko azkar hartu nuen martxa. Gainera, goi mailako kirolaria izanik, baimen bereziak izan genituen entrenamenduak egiteko, eta beraz, egunean ordu bat atera zitekeenean, guk baimena genuen entrenamendu osoa amaitzeko. Uraz gain gimnasioa edota korrika egiten nuen.\nPsikologikoki, aldiz, desberdina izan da. Etxean sartu ginen asteburuan Espainiako Txapelketa nuen: oso ondo prestatuta nengoen, ilusio osoz. Hasieran, tristura handia izan nuen, ilusio handia nuelako txapelketa horretan egindako lan guztiaren fruituak ikusteko. Baina egunak aurrera, egoera onartu nuen… Arazo larriagoak zeuden, eta beraz, onartu besterik ez nuen.\nNola egokitu zara egunerokora?\nEgokitzapena eguneroko gauza bat izan da, etortzen dena onartu eta aurrera egiteko ahalegina egiten dut.\nDatozen hilabeteetan denboraldi berria prestatzen egongo naiz. Gogoz nago lehiatzeko. Hurrengo urtean zer gertatuko den ez dakigunez,entrenamenduetan ahal dudan guztia egingo dut; nire lehenengo senior urtean, ahalik eta sasoi onenean egoteko.


Lan-orientazio zerbitzu ibiltaria hasiko da bihar, martitzena - Debagoiena - Goiena.eus\nLan-orientazio zerbitzu ibiltaria hasiko da bihar, martitzena\nLeire Kortabarria 2013-10-14 12:00\nEnplegu Zentroa dago Mankomunitatean, bi orientatzailerekin; aurrerantzean, herriz herri ere bai. Eskoriatzan estreinatuko du Mankomunitateak bere enplegu orientazio zerbitzu ibiltaria, Lanbiderekin elkarlanean.\nHain zuzen, bihar, martitzena, joango da Mankomunitateko Garapen Agentziako Zuriñe Galartza orientatzailea Eskoriatzako udaletxera, goizean zehar jendea atenditzeko gertu. Asmoa da bi astean behin, martitzenetan, egotea orientatzailea Eskoriatzan, betiere baldin eta jendeak aurrez izena eman badu aholkularitza hori eskatzen; baina, hasteko, datorren martitzenean, hilak 22, ere joango da.\nEskoriatzan bakarrik ez, zerbitzu ibiltari hori Debagoieneko herri gehienetan izango da –Aretxabaleta , oraingoz, ez ematea erabaki dute. Azken asteotan ibili dira Garapen Agentziako ordezkariak, batetik, eta udaletako eta Bideberri Mankomunitateko arduradunak, bestetik, egutegi bat eta zerbitzuaren ezaugarriak lantzen.\nUrteetan egon izan da enplegurako orientazio zerbitzua, ez bakarrik Mankomunitatearen egoitzan, baita Lanbiderekiko erakunde kolaboratzaile gehiagotan ere. Orain, UGT sindikatuaren egoitzan, Arrasaten; Bergarako udaletxean; Aretxabaletako Lanbide Eskolan eta Kutxa Zeharo, Katealegaia eta Gureak enpresen egoitzetan ematen da.\nEnplegu Zentroa Arrasaten\nOrientazio zerbitzu hori Enplegu Zentro baten ematen duen bakarra Mankomunitatea da. Bertan egoten dira Agurtzane Arregi eta Zuriñe Galartza orientatzaileak. Zerbitzua doakoa da eta langileak eta langabeak berdin joan daitezke berau jasotzera; aurrerantzean, beste herri batzuetan ere bai, zerbitzu ibiltaria martxan jartzen denean. Oraingoz, Mankomunitatearen egoitzan orientatzaile batekin egoteko, onena da aldez aurretik hitzordua egitea, 943 79 30 90 telefonora deituta edo orientatzailea@debagoiena.net edo enplegu_zentroa@debagoiena.net helbidera mezua bidalita. Astelehen, eguazten eta egubakoitzetan, 09:00etatik 14:00etara arteko ordutegia dute, eta martitzen eta eguenetan, 09:00etatik 13:00etara eta 14:00etatik 16:00etara.\nLana bilatzeko orientazioa ematen dute Agurtzanek eta Zuriñek. Horrez gain, Mankomunitatearen enplegu zentroan, Internetera konektatutako ordenagailuak erabil daitezke, eta kontsulta-material ugari ere badago erabiltzaileen eskura: lan-eskaintzak, ikastaroak, lan-deialdi publikoak, praktika eta beka deialdiak, atzerrian lana bilatu nahi dutenendako informazioa, prentsa-ebakinak…\nInterneten bere kabuz interesatzen zaiona bilatzen badaki orientazio zerbitzura joaten den jende askok; beste batzuek, berriz, ez, eta horiei laguntzen ahalegintzen dira: "Interneten informazio asko dago, baina oso sakabanatuta egoten da. Beraz, jendeak eskertzen du informazio hori leku baten, bateratua egotea. Baina Interneten ondo moldatzen denak ere aurrez aurreko tratua nahi eta eskertzen du", azaltzen dute Agurtzanek eta Zuriñek.\nLehenengo, helburua zehaztu\nAgendak beteta dauzkate orientatzaileek "datozen bi asteotarako". Hala ere, beti daude jende berria hartzeko gertu. Jende asko atenditzen dute; Agurtzane Arregik Arrasateko udaletxean ematen zuen lehen orientazio zerbitzua, eta, bere esperientziaren arabera, "orientazio bila datorren jendearen tipologia asko aldatu da 2008tik hona. Debagoiena enplegu beteko eskualdea zen, eta orain, ez".\nLangile eta langabeendako zerbitzua den arren, pentsatzekoa da gehienbat langabeek erabiliko dutela; eta hala da. Helburua, edozein kasutan, beti berbera da: pertsona horrek lanpostua aurkitzeko dituen aukerak hobetu, pertsona hori enplegura bideratu. Nondik hasi? "Lehenengo pausoa helburu profesionala argitzea da. Izan ere, orientazio profesional ona jasotzeko, ezinbestekoa da norbera zeren bila doan ondo jakitea", azaltzen du Zuriñek. Gero, "plangintza bat egin eta horra ailegatzeko laguntza" ematen diote. Norberak dituen baliabideen arabera eta hobetu dezakeenaren arabera, helburu batzuk edo beste batzuk betetzen saiatuko dira: "Izan daiteke formazioa, komunikatzen ikastea, curriculuma hobetzea, elkarrizketak egiten ikastea…", esaten dute Enplegu Zentroko orientatzaileek.\nOrientatzailearen eta bezeroaren artean "dinamika bat" sortzen dute: "Adibidez, curriculuma eguneratu nahi badu bateren batek, horretan laguntzen diogu; baina, gero, horrekin lan bila hasten denean, baliteke berriz ere etortzea", esaten dute.\nBestalde, behar den adina alditan joatera animatzen dute erabiltzailea. Izan ere, "curriculuma osatu, helburuak zehaztu eta lan bila denbora baten ibili baldin bada, emaitzarik gabe, zerbait gaizki egiten ari garen edo zerbait falta den seinalea da".\nAskotariko jendea eta premiak izaten dituzte: "Jende askok ikasketak bukatuta dauzka eta luzaroan lanean egon da, baina orain lanik gabe dago eta ez du bere burua inoiz horrelako egoera baten topatu; ez daki nola bilatu lana. Etortzen dira ere etxean lan egin izan duten emakumeak eta orain soldatapeko lanpostu bat behar dutenak; edo enplegua aurkitzeko zailtasun bereziak dituztenak".\nBeste erabiltzaile mota bat ikasketak bukatu berri dituztenak dira: "Horiek curriculuma oso landuta izaten dute, eta beharbada atzerrian bilatu gura dute lana".\nDenbora luzean lanik gabe dagoen jendea ere badago. Orientatzaileek ohartarazten dutenez, "langabezian kronifikazio arriskuan dago jende asko. Erabiltzaile bat orain 20 urte hasi zen lanean eta ez zuen bere burua prestatzen jarraitu, eta gaur egun formazioa eduki behar du lan bila dabilen batek".\nLangabe horietatik asko "galduta" sentitzen dira, eta horiekin "modu integratuan" lan egin behar izaten dute: "Lehenengo, ikuspegi orokor bat behar izaten dugu, ze premia eta ze baliabide dituen ikusteko; motibazioa lantzea oso garrantzitsua da…"


Kapsulak ProstEro erosi Murtzian\nKapsulak ProstEro Murtzian\nBizi bazara, Murtzian, oraindik zorte duzun! Fabrikatzaileak burutzen ekintza eta edonork ematen duten aginduak botikak tratamendua prostatitis web-orri ofiziala, 50% deskontua! Espainiak! Bizkortu gora erosi ProstEro aurretik prezioa handitu!\nNola erosi Murtzian ProstEro\nNola erosi kapsulak ProstEro Murtzian?\nErosi kapsulak ProstEro Murtzian, bete ezazu inprimakia web orrian zehaztuz izena eta telefono zenbakia. Jasoko duzu dei bat eta Arduraduna izango da, zure galdera guztiak erantzun. Entrega egin da posta bidez edo mezulari. Ontzian ez daude markak, guztiak erabat konfidentziala da, eta inork ez du jakin zer erosten ari zaren. Murtziako aspalditik sartuta gure banaketa, beraz, merkantzia entregatu azkar eta zehaztasunez at.\nOrdena ProstEro Murtzian % 50 bakoitza


Bi errealitate - - Alea.eus\nOier Llinas 2019-10-16 18:00\n"Katalunian gero eta gehiago dira errealitate berri batean esnatu direnak"\nIstiluak hiriburu katalanetan, errepide mozketak, manifestazioak, grebak… Kataluniako prozesu independentistan orain arte ikusi ez den giroa dago kaleetan. Atzoko liskarrak, gaurkoak eta, seguruenik, hurrengo egunetan emango direnak gizarte handi baten haserrearen neurgailu ezin hobea dira. Baina, zergatik atera da amorrua orain eta ez duela bi urte? Zer gertatu da katalanak egunez egun protestaka ibiltzeko? Arrazoiak arrazoi, badago atentzio berezia ematen didan bat: Gorenaren sententziak katalan askoren egitateari buelta eman dio, pentsaezina zen errealitatea euren begi aurrean kokatu du: beharbada, Estatu espainola ez da pentsatzen zuten bezain demokratikoa.\nEuskal Herrian ondo dakigu Madriletik eraikitzen den errealitateak ez duela beti egitatearekin bat egiten. Oso atzera joan gabe, adibidez, Altsasuko auzia daukagu. Gertakizun berari buruzko interpretazio oso ezberdinak daude Ebrotik behera edo gora. Orain ez hainbestera arte, Katalunia, nolabait, "errealitate konstituzionalaren" parte zen. Orain dela bi urteko erreferendumarekin errealitate horretatik urruntzen hasi ziren katalan asko, baina presoei jarritako sententziak urruntze honen bukaera puntua izan dira. Begiak errealitate berriari ireki dituzte eta amorrua sentitzen dute. Alde batetik, Estatu espainiarretik datozen neurriak mendeku bezala ikusten dituztelako. Bestalde, "errealitate konstituzional" horrek hainbeste denboraz "engainatuta" eduki dituelako. Egun hauetan egiten ari diren manifestazio eta protesta guztietan Kataluniako kaleetan bi errealitateen arteko talka ikusi eta entzun daiteke.\nTamalez, hauteskunde orokorrak hemendik hilabete eskasera izango dira eta bi errealitateen arteko talka inoiz baino handiago izango da. Alderdi espainolak Katalunian gertatzen ari denaren irudia euren neurrira eraikiko dute bozen emaitzak hobetzeko. Kasu honetan, eurentzat hobea dena, katalanentzat txarra izango da, argi eta garbi. Izan ere, Euskal Herriarekin batera, eraikitako errealitateak herri hauetatik kanpo boto sortzaile itzela diren heinean, egoera ez da hobetuko. Bitartean, Katalunian errealitate berri batera esnatzen diren pertsonak gero eta gehiago dira. Eta behin ezkutatu izan dutena ikusten denean, ez dago atzera bueltarik. Hor dago gakoa. Horregatik atera ziren atzo kaleetara, eta horregatik aterako dira gaur eta bihar eta etzi: kokoteraino daudelako.


peaks – aka igor calzada\nPublicado el 8 octubre, 2009 2 febrero, 2021\nPublicado el 4 junio, 2009 2 febrero, 2021\nZergatik, ihes egiten dugu,\ntwin peaks-eko gainera?\neta curry chicken-etik\nurruntzen ari garelako?\nmaitatzeari utzi geniolako.\nEta gaurko TV debate-a\nbenetan aspergarria suertatu zaigulako.\nOhi den bezala.\ninork ez duelako arrazoia.\nDakigun gauza bakarra,\ngure galtza laranjak jantzi,\neta kalera ateratzeko.\nXantal, James, Marta, Iban, Beñat, Amets, Maddalen, Jose Luis, Carolina, eta gogora etortzen ez zaizkidan gaurko protagonista guztiak,\ngogo berdina dutela.\nGaur, beraiek izan.\nChéjov-ek esan zuen,\nberaien aukera bakarra,\nhirugarren aukera zela:\nHeuren burua, poliki-poliki jaten bukatu. Otsoei arrastorik utzi gabe.\neta guzti horregatik,\nbiziko dira Gaur,\nguztion hiri honetan.\nGaur (eta hemen, gainera).


Osasun Sailak esan du "Nenuco" xaboi likidoaren segurtasuna bermatuta dagoela | Consumer\nOsasun Sailak esan du "Nenuco" xaboi likidoaren segurtasuna bermatuta dagoela\nEkoizleak esan du merkatuko loteen %1,9 geratzen dela.\nOsasun eta Kontsumo ministroak atzo esan zuenez, “Nenuco” xaboi likidoaren segurtasuna bermatuta dago bere sailak hartutako ekintzen ondorioz. Gogora dezagun Farmaziako eta Osasun Produktuetako Zuzendaritza Nagusiak atzo agindu zuela produktu hori “lote jakin batzuk” immobilizatzea, erabiltzea debekatzea eta merkatutik kentzea, “bakterio-kutsadura detektatu baita haurrentzako kosmetikoentzat gomendatutako muga mikrobiologikoen gainetik”, eta, ondorioz, produktu horiek “erabiltzeko desegokiak” dira.\nOsasun iturriek azaldu zutenez, fabrikatzaileak jakinarazpena jaso eta egun batean, zehazki otsailaren 21ean, txostena eskatu zion Toxikologiako Institutu Nazionalari (INT) “arriskua berresteko”. Hala ere, txosten honen atzerapena ikusita, egoera horren berri eman zion Farmazia Zuzendaritza Nagusiari hilaren 26an. Bestalde, Toxikologiako txostena bi egun geroago iritsi zen, otsailaren 28an.\nArtzainek esan zuen bere sailak “azkartasun osoz” jokatu zuela. Alde horretatik, esan zuen lote guztiak egiaztatu behar izan zirela alertaren irismenari buruzko informazio zehatza lortzeko. Gainera, adierazi zuen Osasuna “uneoro autonomia-erkidegoekin harremanetan” dagoela eta gaiari buruzko “informazio gehien eta gardenena” eman duela.\nKontsumitzaileak gaurtik aurrera produktua erosi nahi badu segurtasun-bermeak dituen galdetuta, ministroak erantzun zuen: “bai, benetan”. Zeregin hori amaitu egin zen, autonomia-erkidegoen mende dago orain.\nBestalde, Nenuco (Reckitt and Benkiser) enpresa fabrikatzaileak atzo jakinarazi zuenez, “loteek J1000 eta J2224 arteko kodeak dituzte, 2002ko abuztua baino lehen fabrikatutako produktuei dagozkienak; beraz, uste dugu gaur egun ez dela lote horien %1,9 baino gehiago geratzen merkatuan”. Kode horiek ontzien atzeko etiketan identifika daitezke.\nKonpainiak bere biltegietako 96.700 unitate eta saltokietako beste 5.432 jaso ditu, baina oraindik ere posible da establezimenduetan edo kontsumitzaileen eskuetan dauden ontzien gutxieneko kopuru bat aurkitzea. Hori dela eta, ontzi horiek geldiaraztea agindu da, adierazi zuen Pablo Vázquez Osasuneko idazkariordeak.\nEragindako loteetan identifikatutako bakterioak “Pseudomonas Putida” eta “Pseudomonas Fluorescens” dira. Horiek etxean daude, eta “patogenotasun gutxikoak” dira; beraz, fabrikatzailearen arabera, arriskua “minimoa” da.\nKasu horri dagokionez, Espainiako Kontsumitzaileen Batasunak (UCE) atzo gomendatu zuen kendutako xaboia ez erostea edo, erosi badu, erabiltzeari uztea, “egoera argitu arte” eta “produktua zehatz-mehatz aztertu arte”. Antolaketa horren arabera, erretiratutako loteetan hautemandako bakterio-kutsadurak kalte egin diezaieke haurrei, immunitate-erantzun txikiagoa dutelako.\nBestalde, Kontsumitzaileen eta Erabiltzaileen Erakundeko (OCU) zuzendari nagusi José María Múgicak adierazi zuen “ez dagoela inolako alarmarik” eta erabakia “koherentea” dela. “Erretiratzearen arrazoiari buruzko informazio nahikoa duen jarduera baten aurrean gaude”, esan zuen Muxikak. Halaber, esan zuen bakterio-kutsadurak kaltetutako loteetako xaboi likidoak dituzten kontsumitzaileek dirua itzultzeko eskubidea dutela, ontzi ireki edo itxietan.\nJabón-eu líquido-eu Nenuco-eu


"Sexurako salerosketa mugen itxiera testuinguruan" - FeministAlde!\nGure kidea eta CEAReko langilea den Ane Garaik emakumeen sexurako salerosketari buruzko hitzaldia eman zuen orain bizi dugun mugen itxiera testuinguru honetan. Hitzaldia aurkezten gure kidea, Leire Groven, egon zen.\nDesde la mesa sobre "Trata d mujeres con fines de explotación sexual" nos solidarizamos con las movilizaciones. Gora Palestinako herriaren erresistentzia!! NAKBA 70 urtetako genozidioa Palestina lo herriaren aurka ✊🏾#SeTratadeRefugiadas pic.twitter.com/6L5tGPjIN2\n— PlataformaOEEBizkaia (@errefuxiatuakB) May 15, 2018\nTamalez, asko dago oraindik ikertu eta salatzeko emakumeek jasaten ari diren indarkeria matxista honen inguruan. Behartuta euren herrialdeetatik irtetzen diren hainbat emakume jasaten baitute sexu salerosketa eta oraindik oso oso ezkutatu dagoen errealitate da hau.


Substantzia batzuen mendean dauden eta/edo beste mendekotasun psikologiko batzuk (ludopatia, teknologia berriekiko mendekotasuna...) dituzten edo kontsumo goiztiarraren ondorioz portaera arriskutsuak dituzten Bergarako bizilagunei Euskal Autonomia Erkidegoko tratamendu-zentro publikoetan eta itunpekoetan tratamendua jasotzeko bidea erraztea, bertarako joan-etorrietarako dirulaguntza emanez.\nInteresdun den edozeinek edota horren legezko ordezkariak, behar den baimenarekin\na) Droga-mendekotasunak sortutako arazoak, bestelako mendekotasun psikologikoak edo kontsumo goiztiarren ondorioz portaera arriskutsuak dituzten Bergaran erroldatutako pertsonak, betiere tratamendu-programa bat egiten ari badira.\nHalaber, kaltetuaren jarraipena egiten duen pertsona (senide edo laguna), kaltetuaren tratamenduak beharrezkotzat jotzen badu.\nb) Kaltetuaren senitartekoak, bikotekideak eta lagunak, Bergaran erroldatuta badaude, baldin eta autolaguntza-taldeetan aritzen badira (baita pertsona kaltetua tratamenduan ez badago ere), haren egoera hobeto ulertzeko, tratamendua hartzera bultzatzeko, eta mendeko pertsona batekin bizitzeak sortzen dituen egoerak egoki gestionatzeko. Kasu horretan diru-laguntzak urtebeteko iraupena izango du gehienez ere.\nF0029 Drogamendekotasunen edo beste menpekotasun psikologikoen tratamendurako dirulaguntzen eskaera\n- NAN, AIZ edo pasaportea\n- Tratamendua egiten ari dela egiaztatzen duen ziurtagiria, tratamenduko zentroak emanda.\nDroga mendekotasunen eta beste mendekotasun psikologiko batzien tratamendurako dirulaguntzen araudia


Historia txikiaren istorioak - Larrabetzu - Aikor.eus\nHistoria txikiaren istorioak\nAikor aldizkaria 2018-11-30 09:14\nToti Martizenez de Lezea Larrabetzuko idazleak bere azken eleberria kaleratu berri du: Malkoak lur antzuan. Horretan, miseria gorritik ateratzeko ahaleginetan dabilen Badajozeko nekazari baten istorioa kontatzen digu; Damasoren istorioa. Eta gerrak nola iraultzen duen bere bizitza, eta bere familiarena. Jende arruntaren historia da; historia txikia.\nIdazlea etxean harrapatu dugu, bere azken liburua eskuetan duela. “Lehenengo eleberria ezustea izan zen, eta hainbat egunetan eduki nuen irribarrea aurpegian. Harrezkero 20 urte pasatu dira eta, beste obra batzuez gainera, 24 eleberri idatzi ditut. Azken liburuaren aleak ekartzen dizkidatenean, irribarre hori azaltzen zait berriro. Liburua hartzen dut, ukitzen dut, usaintzen dut…”.\nMalkoak lur antzuan liburuarekin Isilpean gordea liburua idatzi zuenean zabaldu zuen bidetik jarraitu du Martinez de Lezeak. Hala, istorioa 36ko gerraren eta hurrengo urteen testuinguruan kokatu du. “Gerra hasten denean –eskatu ez duten, baina jasaten duten gerra–, pertsona arruntei gertatzen zaiena kontatu nahi izan dut liburuan. Istorioa Badajozeko herri batean gertatzen da, eta ez irakurtzen, ez idazten ez dakien gizon baten istorioa da –eta bere familiarena–; ideia politikorik ez duen gizon baten istorioa, baina, zergatik jakin barik, egoera batetik bestera bultzatzen dutena. Istorioa 30 urte beranduago amaitzen da Bizkaian. 1966an, greba handiak izan ziren; batez ere bat, Laminación de Bandas en Frío Etxebarriko enpresarena, ondoriotzat salbuespen-egoera ekarri zuena”. Aurrekoan bezala, idazleak ez du izenik aipatu, ez bandorik, ezta indar armaturik ere. “Bakarrik herri txiki bateko jende arrunta, bizirauten saiatzen dabilena eta bat-batean drama honekin topo egiten duena”.\nBaina zergatik istorioa Extremaduran kokatu? “Milaka euskaldunen aitona-amonak handik ziztu bizian irten behar izan zirelako. Inork ez du bere etxea nahita uzten; hori hainbat arrazoirengatik egiten du, eta batez ere goseagatik eta beldurragatik. Gainera, nahiko ahaztuta dagoen herrialdea da eta bertan gertatu zena sarraskia izan zen: 20 urtetik 50 urtera bitarteko 20.000 gizon –emakume batzuk ere bai–, nekazariak zirenak, fusilatu zituzten, eta gero haien senideei ez zieten lanik ematen”. Azaldu digunaren arabera, 1936ko martxoan, 80.000 nekazari extremadurarrek 3.500 lursail hartu zituzten. Horiek lur-jabe gutxi batzuenak ziren eta ez zituzten landatzen, horrela ez zietelako langileei ordaindu behar. “Mendekua izan zan. Abuztuan, 12.000 pertsona fusilatu zituzten Badajozen; eta 8.000, Cáceresen. Guk dakigula”. Bestetik, Eusko Jaurlaritzak lantegiak ez suntsitzeko erabakia hartu zuen gerra hasi zenean. “Besteei ondo etorri zitzaien erabakia, baina jendea behar zuten lantegietan ibiltzeko, eta pertsona haiei, extremadurarrei, esan zieten hona etortzeko. Meategietara eta lantegietara etorri ziren lanera, oso egoera negargarrian, eta euskal industriak, neurri batean, haien lanari esker iraun zuen. Egia da gero beste etorkin-saldo batzuk egon zirela, baina oraingo honetan hau izan da interesatu zaidana”.\nIrakurleak istorio gogor batekin egingo du topo, liburuaren orriak pasatu ahala. “Idazten dudanean, ondo pasatzea gustatzen zait eta liburu honekin ez dut egin. Gustatu zait idatzi izana, baina ez dut ondo pasatu. Gogorra izan da pertsona hauen istorioa kontatzea, haiengan pentsatzen duzulako, zer gerta lekiekeen… Ihes egiten imajinatzen dituzu, oinez, bizirik ateratzeko aukera gutxi dutela, eta imajinatu ere egiten duzu nola lortzen duten bizirautea”. Hala ere, esperientzia gogorra izan den arren, Martinez de Lezeak, etorkizunean, ildo bereko istorio gehiago kontatzeko asmoa du. “Hau da, Historia txikiari lotutako istorioak. Historia txiki hori, nire ustez, garrantzitsuena da, gutariko gehienon historia delako: pertsonen eta familien drama, kontatu dizkidaten edo nik ezagutzen ditudan istorioak…”.\nDurangoko Euskal Liburu eta Disko Azoka abenduaren 5etik 9ra izango da aurten, eta, Malkoak lur antzuan eleberriaz gainera, larrabetzuarrak Nur ipuin-bildumaren azken lana –Nur eta ortzadar-txoria– ere eramango du hara. “Azokara hainbat arrazoirengatik joaten naiz: alde batetik, liburuak atera ditudanez, logikoa delako han egotea; eta bestetik, irakurleak ditudalako bertan, liburuak sinatzen dizkiedan zain. Eta egia esateko, ez dakit nola duten hain pazientzia handia ilaran itxaroteko; nik ez nuke edukiko. Azkenik, Durangokoa urtean zehar dugun euskal ekoizpenaren erakusleihorik onena da, eta euskal ekoizpen guztia leku berean topa dezakegu. Hori da, hain zuzen, hara joateko arrazoi nagusia. Gure herriaren zatia naizelako, eta han egon nahi dudalako. Azoka hasiera-hasieratik ezagutzen dut: lehenengo urteetan, lau mahai ipintzen ziren eliz atarian; gero, merkatura eraman zen; eta gero, Landako Gunera. Gaur egungo eraikina egin baino lehen, plazan bertan atontzen zen azoka eta gogoratzen dut euria egiten zuenean plastiko bat ipintzen zela liburuen gainean… Gogoratzen dut ura etengabe ari zela plastikotik tantaka… Azokaren beraren eta euskal ekoizpenaren lekukoa izan naiz urteetan, eta gozamena da. Goiz-goizetik joan ohi naiz, zerbait ikusi ahal izateko, standean, gero, ordu asko ematen ditudalako. Era berean, urtearen gainerako egunetan ikusten ez ditudan lagunekin egoteko gunea ere bada”.\nIdazlea Nur bildumaren hurrengo ipuinean dabil lanean, eta, aldi berean, bere hurrengo eleberria idazteko materiala jasotzen dabil. Euskal idazleen emankorretarikoa da, emankorrena ez bada, eta, besteak beste, mitologia, nobela historikoa, umeen eta gazteen literatura, umorezko kontaketak, eta nobela epiko-fantastikoak eta historikoak jorratu ditu. Bere emankortasunaren sekretua idazleak berak kontatu digu: “Asmatzeko gaitasuna dut; imajinazio handia, txikitatik. Asko irakurri izana eta lanean ordu asko ematea ere badira lagungarriak. Urtero liburu bat kaleratzen dut. Zer egingo dut? Gorde? Berandu hasi nintzen idazten, eta istorio asko ditut kontatzeko. Guztiak kontatu nahi ditut”.


Trikitixa eta herri kirolak jaiak agurtzeko | El Diario Vasco\nTolosa GoierriTrikitixa eta herri kirolak jaiak agurtzeko\nTrikitixa eta herri kirolak jaiak agurtzeko\nGoiatzko parte hartzailea ingudea altxatzen. / ARGAZKIAK NÚÑEZ\nNÚÑEZ BIDANIA-GOIATZ Martes, 29 agosto 2017, 08:23\n. San Bartolome jaiak amaierara iritsi dira giro ederrean. Ohitura den bezala, trikitixa jaialdia eskaini zuten Kristina Solanoren ikasleek. Herriko trikitilari gazteez gain, Zizurkilgo eta Berrobiko ikasleek ere parte hartu zuten. Gurasoek eta herritarrek gogoz txalotu zuten. Emanaldian ere parte hartu zuten, Solanoren eskariz, Irma Karrera eta Ane ikasle ohiak.\nEra berean, arratsaldean kirola izan zen nagusi. Lehenengo Errezil eta Bidaniaren arteko desafio mistoa jokatu zen. Talde bakoitzak ergometroan 2,5 km, soka saltoan 100 salto, bizikletan bi itzuli eman zirkuituari eta korrika bost itzuli eman behar izan zituzten. Proba nahiko berdindua izan bazen ere, txirrindularitza proban abantaila hartu zuten herritarrek eta korrikan ere hala izan zen.\nOndoren, bidaniarren eta goiaztarren arteko herri kirol desafioa ospatu zen. Jon Irazu eta Joseba Otaegi aizkolariek eta Aimar Galarraga eta Joseba Ostolaza harri-jasotzaileek ere parte hartu zuten, saioaren aurretik erakustaldia eskaini zutenak. Honetan, Goiatz eta Uxue Galarragak ere parte hartu zuten. Segidan, bi herrien arteko saioa egin zen, aizkoran, harri-jasotzen, trontzan, ingudea, txinga, lokotxak biltzen eta korrika aritu ziren gazteak. Goiazko taldea izan zen garaile.\nAreto futbol taldeak hasi dira denboraldia prestatzen El V duatlón de montaña de Igartza se disputará el sábado


Hizkuntza, idazteko - Kultura Zuzendaritza Nagusia - Vianako Printzea Erakundea\nKrisia eta eraldaketa, horra Erdi Aroko azken mendeetako ezaugarriak.\nXIV. mendearen hasieratik aitzina, behin eta berriz gertatu ziren uzta eskasak, goseteak, izurriak eta gerlak; horien ondorioa dira despopulazioa eta miseria.\nOztopoak oztopo, Nafarroa berrantolatu egin zen. Errege frantsesen etorrerarekin, erresumako legeak –Forua– idatziz jarri ziren. Erresuma ordezkatzeko batzarra sortu zen (Gorteak), eta lurraldearen gobernamendua eta justizia administrazioa hobetu.\nZailtasunei bizkarra emanda, Nafarroako gorteak Erriberriko jauregian distiratu zuen. Iruñeko katedral gotikoa eraiki zen. Alabaina, XV. mendearen bigarren zatian, gerla zibil luze batek elkarren aurka ezarri zituen beaumondarrak eta agaramontarrak, eta herria hondora eraman.\nNafarroa auzo indartsu eta oldarkorren artean harrapatua baitzegoen, Frantzia hartu zuen erreferentzia kultural eta politikotzat. Handik etorri zitzaizkion errege-erreginak, gobernatzaileak eta apezpikuak. Han ikasten zuten bere gidariek eta handik etortzen ziren modak.\nDokumentuen ekoizpena hazi egin zen. Hiriek eta unibertsitateek bat egin zuten monasterioekin, kulturaren sorkuntzari dagokionez. Nafarroako kronikariak erresumaren iragana kontatzen hasi ziren.\nLatinak idazteko hizkuntza izaten segitu bazuen ere, frantsesak, okzitanierak eta Nafarroako erromantzeak lekua kendu zioten gortean eta hirietan; azken hori erreinuko hizkuntza ofiziala bilakatu zen, azkenik.\nHala ere, etxean, karrikan eta are gortean ere nafar gehienek euskaraz mintzatzen segitu zuten. Areago, euskaraz idazten gutxik bazekiten ere, idazten hasi ziren.


...bezala | Iritzia | Berria\nHaurtzaroa non bizi izan zuen, huraxe duela aberri pertsonak, irakurri izan dugu askotan. Aberria nahieran luze-zabaldu ohi den zerbait denez, beste ehunka esaldi aurki genitzake identitatea zurkaizteko balio dezaketenak.\nEsanguratsua iruditzen zait bere jatorria ezertarako aintzat hartzen ez duten ernegatuen kasua. Nomadatasunean edo kosmopolitakerian babestuko dira azken batean euren nortasunari baino ez dagokion zerbait ezkutatze aldera. Adierazgarria iruditzen zait, halaber, euren jatorria sakratutzat, ederren eta egokientzat, jotzen dutenen kasua ere. Norberak ez du deus egiten toki batean edo bestean jaiotzeko, eta honako edo halako tokitan jaio izanaz harrotzen dena patuari ari zaio meritua lapurtzen. Itxuragabekoena, ordea, «harrotasun transferitua» iruditzen zait. Eta sinets iezadazue horrelako asko dagoela. Hots, harro dagoena Ziburun jaio zelako, Maurice Ravel bezala edo Camaskoa delako, Sergio Ramos futbolariaren herrikoa.\nIzaten da bestela ere nahikoa lan bakoitzaren sustraien sakonera zenbatekoa den erabakitzerakoan. Harrotasun transferituaz bizi dena beti ibiliko da arrisku larrian. Placido Domingoren jatorria eta berea bat zirela harrotasunez zioenak orain arazo bat badu...


Transportes Pesako behargin batek lan-istripua izan du Arrasaten\nArgazkia: Agencia de Noiticias\nLangile batek lan-istripua izan zuen Transportes Pesa S.A. enpresaren Arrasateko (Gipuzkoa) kotxetegian, abenduaren 24ko txanda egiten ari zela. Behargina bi autobusen artean harrapatuta geratu zen, eta ondorioz, Gasteizko (Araba) ospitalera eraman behar izan zuten, pelbisa eta hainbat saihets hautsita baitzituen. Zaintza intentsiboen unitatean aurkitzen da geroztik, hiltzeko arriskutik kanpo. Hala ere, mediku taldea Donostiako (Gipuzkoa) ospitalera eramateko aukera aztertzen ari da.\nGarraio enpresaren Arrasateko instalazioetako "baldintza eskasak" salatu ditu LAB sindikatuak. Gero eta autobus gehiago eta tamaina handiagokoak daudenez, kotxetegiak "oso txiki" geratu direla diote. Espazioaren arazoa, langileen segurtasunerako "arrisku larria" izaten hasia dela adierazi dute. Gidariek maniobratzeko leku gutxi dutenez, kideen laguntza eskatzera derrigortuta daude autobusa sartu edo atera ahal izateko. Egoera horrek, etengabe "harrapatzeko arriskuan" uzten ditu pistatik laguntzen ari diren beharginak. Neurririk hartu ezean, "gero eta gertuago" ikusten dute langileren batek istripu larriagoa pairatzeko aukera. Ondorioz, sindikatuak premiazko bilera eskatu dio enpresari, gertakariak argitu eta neurriak har ditzan.\nDuela aste batzuk izan ziren euriteen ostean, garajearen aldamenean aurkitzen den mendi magalaren zati bat jausi zen. Erorketak instalazioen zati esanguratsu bati eragin zion: zenbait autobus lurpean utzi zituen, baita aldagelak zein garajea ere, partzialki. Langileek behin eta berriz eskatu duten arren, enpresak oraindik ez du arazoa konpontzeko iniziatibarik izan.\nAbenduan zauritutako hirugarren langilea da, gutxienez, Arrasatekoa. Azkeneko lan-istripua hilaren 12an izan zen, Irungo (Gipuzkoa) merkatal zentro batean. Bi egun lehenago, Hernaniko (Gipuzkoa) Ibaiondo industrialdeko teilatu batetik amildu zen beste behargin bat. Azaroko datuen arabera, lan-istripuak %5,3 igo dira EAEn urtea hasi zenetik; 27.959 langilek hartu behar izan dute baja. Eraildako langileei dagokienez, gutxienez 40 dira amaitzear den urteak utzi dituenak.


2014-08-02, zortzi eguneko aldarria, Berria-n.\nLarunbata, 2014ko abuztuak 2a.\nZortzi eguneko aldarria.\nESAITen mendi martxa gaur hasi, eta Gasteiz eta Iruñeko legebiltzarren aurretik igaroko da, erakunde publikoen «parte hartzea» eskatzeko.\nEsaiten iazko mendi martxaren lehen pausoak, Lanestosan. JON URBE / ARGAZKI PRESS.\nBeste urtebetez euskal selekzioen aldeko aldarriak Euskal Herriko hainbat toki eta paraje zeharkatuko ditu. Euskal Selekzioen Aldeko Iritzi Taldeak (ESAIT) urtero antolatzen duen mendi martxa hasiko da gaur. Martxak Gasteiz izango du abiapuntu, eta Urepele (Nafarroa Beherea) helmuga. Martxaren 14. aldia izango da, beste behin, «Euskal selekzioen ofizialtasuna eskatzeko» helburuarekin. Aurten berezitasun bat izango du: Gasteizko eta Iruñeko Legebiltzarren aurrean ekitaldi bana egingo da, erakunde publikoei aldarrien berri emateko.\nGasteizko ekitaldiarekin hasiko da martxa. Goizean, 10:30ean, izango da, eta ondoren ekingo diote bideari. Legebiltzarraren aurrean eginiko kontzentrazio sinboliko batean, ESAITen eta martxaren helburuen berri ematen duen mezu bat irakurriko da. Blusa eta nesken kuadrillak dagoeneko adierazi dute han izango direla.\nKeinu horrekin, antolatzaileek instituzioei dei egin nahi diete euskal selekzioen ofizialtasunaren alde «urrats eraginkorrak egin ditzaten», Txumai Iturria mendi martxaren antolatzaileak azaldu duenez. Haren ustez, herritarren eta gizarte eragileen babesa izanik ere, ofizialtasunaren aldarria «oraindik herren» dago. Hori dela eta, «urrats kualitatibo bat egin nahian», instituzio eta alderdi politikoen babesa eta parte hartzea lortu nahi dute orain. Abuztuaren 6an, beste ekitaldi bat egingo dute, Nafarroako Parlamentuaren egoitzaren aurrean.\nParte hartzaileei dagokionez, antolatzaileek 100 pertsonako muga jarri dute multzoa osatzeko. Izan ere, muga horretatik gora, «zaila da antolakuntza, herri txiki asko daudelako ibilbidean zehar, jende kopuru hori jaso ezin duena». Herri bakoitzeko bizilagun eta udalei eskatzen diete laguntza antolatzaileek, eta horietako batzuetan ez dute nahiko jende eta azpiegitura aurkitzen parte-hartzaile kopuru hori jasotzeko. Herri horietan herri afariak eta bestelako ekitaldiak egiten dituzte. Gauak, berriz, ikastola edo frontoietan pasatu ohi dituzte. Aurtengo aldirako 88 mendizalek eman dute izena. «Horietatik, %40 aurreko urteetan parte hartu dutenak. Iturriarentzat, «pozgarria» da urtero jende berriak izena ematea «gozamena eta aldarrikapena» uztartuz.\nMartxa antolatzeko «ohiko arazoak» izan dituztela dio Iturriak, logistikoak gehienak. «Zortzi eguneko martxa bat antolatzea ez da erraza», zehaztu du. Herri txikietan ez dute arazo handirik izaten; hirietan, ordea, «zailagoa» da. Izan ere, Gasteizen eta Iruñean, kasurako, eskaera asko egin behar dituzte zenbait kale ixteko eta plazan topaketak egiteko. Urepelen (Nafarroa Behera) amaituko da martxa, abuztuaren 9an. Amaiera ekitaldian, musika emanaldia eskainiko du Erramun Martikorenak.


IKASTAROA TOLOSAN: Zer da elikadura burujabetza? | Basherriak [Hasiera]\n← EKIMENA: Karabana Feminista elikadura burujabetzarekin\nEKIMENA: Urretxuko VII. azoka ekologikoa →\nIKASTAROA TOLOSAN: Zer da elikadura burujabetza?\n2015/10/01 egilea: basherri Utzi iruzkina\nKontsumo arduratsua, landa ingurunea eta lehen sektoreko egoerari buruz interesa duzu???\nNorbanakoen edo taldeen kontsumo jarduerak eragina dauka gure gizarte- eta ingurumen-esparruan ezinbestekoa izanik etorkizuna, gazteak , sentsibilizatzea kontsumo eredu ezberdinak posible direla ausnartuko da!\nElikadura burujabetza zer den, zer nolako garrantzia duen elikdurak gure gizartean azaltzea da. Elikadura eskubide den momentutik, herritar guztion borroka da tokiko elikagaien sustatzea, kalitatezko produktuak ekoiztea, honen inguruko konszientzia areagotzea, hots, lehen sektoreak duen garrantzia gizartean zabaltzea.\nHonetaz gain kontsumo-ohituren inguruan hausnarketa kolektiboa sustatzean datza, gazteei kontsumitzaile arduratsu izateko tresnak eskaintzea. Lehen sektoreak eskaintzen dituen alternatibak azaltzea, lurretik bizi diren gazteen testigantzak ezagutaraztea gertutik.\nEgitaraua sei ataletan banatzen da, 8 saio guztira, bakoitzak kontsumo arduratsuarekin eta lehen sektorearen ezagutzarekin harreman zuzena duten gaikako-ardatzak dituztelarik.. Ikastaroaren iraupena 16 ordukoa litzateke, horietatik batzuk bixita praktikoak izango lirateke. Iraupen orokorra bi- hiru hilabetekoa izango da, asteroko saioak praktikekin eta irteerekin tartekatuz. Saioak astean zehar proposatzen dira, irteerak aldiz larunbat goizetan izango dira.


Bizkaiko kostaldean, Lea-Artibai eskualdean, dagoen udalerria da. Honek mugakide ditu Ispaster, Mendexa eta Amoroto. Bizkaiko arrantza portu eta gune turistikorik garrantzitsuenetakoa da. Horren ondorioz, udalerriko sektore indartsua da turismoa.\nMendiz inguratuta dago udalerria, Otoio eta Lumentza dira alboan dituen mendiak, eta Lea ibaiak zeharkatzen du herria. Ibai hau Mendexa eta Lekeitio udalerrien artean itsasoratzen da. Herriko ondasun nagusien artean daude Abaroa Jauregia, Lekeitioko talaia eta Jasokundeko Andre Mariaren basilika.


MANGAMORE 09 – Ametx Gazteria\nPosted on 2009-10-19 AuthorAdminLeave a comment\n8000 pertsona baino gehiago hurbildu dira Mangamoreko hirugarren ediziora.\nPozik gagoz. Izan ere, Zornotzako herriaren erantzuna berriro ere izugarria izan da Mangamore honetan, eta zenbakiak baino gehiago guk, antolatzaileak, horren atzean dagoena azpimarratu gura genuke.\nAlde batetik herriko gazteriaren partehartze aktiboa bultzatzea lortu dogu: Aurtengo abestia eta bideoklipa grabatzeko Amorebieta-Etxanoko 20 gazte baino gehiago parte hartu dabe, euren denbora, ahotsa, lana eta ilusioak musutruk eskainiz. Lan horren emaitza Youtuben, eta beste zenbait orrialdetan –komunikabideenak, blogak, facebook, foroak…- bideoak 2000 bisita edo ikusle baino gehiago izan dauzala izan da. Gazte hauek inaugurazioan zuzenean abestia eskaini eben ere. Beste herriko zenbait gazte alkarte kultural aktiboen bitartez udalarekin elkarlanean Mangamoreko zenbait ekintza antolatu dabez, mahai jokoen gunea eta Soft Combat lehiaketak besteak beste. Eta urriaren 8tik 12ra Mangamoretik 10-18 urte bitarteko 2000 gazte baino gehiago orduak pasatu dabez, bideojokuetan aritzen, margotzeko tailerrak egiten, ileapaindegian, dantza egiten eta alde batetik bestera antolatutako ekitaldi eta ekintza guztietan parte hartzen. Denborapasa zuria, tolerantea eta irekia, hori da Mangamorek eskaintzen dauana eta hori da Zornotzako gazte gehienak bilatzen etorten direna. Aurkitu dabelakoan pozik gagoz.\nKanpotarrak ere izan dira gure artean. Antolatzaileak daukaguzan datuen arabera 500 gazte baino gehiago izan dira bizkaiatik kanpo etorritakoak. Gehienak Araba, Gipuzkoa eta Nafarroatik etorritakoak, baina baita Zaragozatik, Bartzelonatik, Madriletik, Valentziatik eta Kantabriatik etorritakoak izan dira. Interneten eta eskutitzen bitartez jaso doguzan hitzen arabera hurrengo urtean bueltatzeko gogoarekin joan dira danak eta gure herriaren irudirik onena eramango dabe euren bizilekuetara. Herri langile, irekia, eta baketsuaren irudia. Hiroshimara bialdutako 1000 kurriloak (herriko umeak, gazteak eta nagusiak egindakoak) horren sínbolo bihurtuz.\nBaina ez dira bakarrik gazteak Mangamorera hurbiltzen direnak, izan ere aurten zozketatu dan Nintendo Dsi kontsola neska gaztetxo batek irabazi dau, eta hori kontutan izanik hurrengo urterako umeentzako ekintzak gehituko dira, tailer berriak antolatuz. Familiak nagusi dira Mangamoren, askotan umeak bultzatuta gurasoak mundu berri bat ezagutzen dabe, mozorroz, kolorez eta musikaz jantzitako mundua. Janari berriak jateko aukera izaten dabe eta ez da arraroa izaten, adin bateko pertsonak pantaila bati begira tanbor bat jotzen edo argiz beteriko zoruan dantzan egiten ikustea. Hauei ere eskerrik asko hau guztia posible egiten dabelako.\nAzken finean, datuek erakusten dabena, guztiei zuzendutako ekintza bat dala da. Adin eta pentsamendu guztietako pertsonei zuzendutakoa. Mangamoren gagozan bitartean hori baino ez garelako, pertsonak, lotsa galtzeko aukera daben pertsonak, desberdinak diranak errespetatzeko eta ezagutzeko aukera izango daben pertsonak, eta beste leku batzuetatik etorritakoa ezagutzeko eta bereganatzeko gogoa daben pertsonak. Hori da gure nahia, hori da Mangamorek dauan helburua Japoniar kultura aitzakitzat hartuta, hiru egunez pertsona askeak sentitzeko aukera izatea eta hori lortzeko gero eta hurbilago gagoz zuen partehartzeari esker.\nHurrengo urtean ikusiko garelakoan, Eskerrik asko Zornotza!\nNext → Next post: Institutuko ikasleen moda desfilea martxoaren 22an Zornotza Aretoan\nCopyright © 2020 Ametx Gazteria. All Rights Reserved.


Tenpora taldeak “Berriro asma nazazu” lana kaleratu du | Nontzeberri\nHasiera/MUSIKA/Tenpora taldeak “Berriro asma nazazu” lana kaleratu du\nAtzo, Donostia Udal Liburutegian, Tolosaldeko Tenpora taldeak Berriro asma nazazu lan berriaren aurkezpena egi zuen. Ibilbide luzeko bost musikari hauek 2012an proiektua martxan jarri zutenetik, bi album luze kaleratu dituzte Mundu berria (2014) eta Itzulika (2017).\nTenpora izaera eklektikoko taldea da, taldeko partaideek, estilo eta joera ezberdineko hainbat proiektutan hartzen dutelako parte eta horren eraginez, musika arrasto hibridatua agertzen da bera musikan. Horrexegatik, aditu askorentzat, musika talde sailkaezina da, etengabeko bilakaeran dagoena. Dena den, sortzen dituen kantuak poparen eta jazzaren artean kokatu daitezke, elektronika eta rock progresiboa bezalako eremuetan ere murgiltzen diren arren.\nOrain, Aitor Etxebarria ekoizpenean lagun dutela, lan berria aurkeztu dute Berriro asma nazazu, agian ederrena. “Musikarekin ahaztu arazi digute dena, garrantzitsuena izan ezik: popa, jazza, rock leuna, grabitaterik gabeko planetak eta inprobisazio puntu bat, oharkabean pasatuko zaizuna”.


Data honetan egindako artikuluak: Uztaila, 2012\tuzt13\nGaztetatik hasi zen borrokan eta militante lanetan. Politika esparrura iritsi den azken belaunaldiko kide esanguratsua da Anita Lopepe. Batasuneko kidea da. EH Baiko hautagaia.\nARGItAratu dugun elkarrizketaren aurrerapena duzu testu hau:\nEtorkizunean politikari profesional gisara engaiatzeko prest ikusten duzu zure burua?\nPolitika profesional gisara, guztiz ez, baina hautetsi karguetan bai. Gure proiektua praktikan jartzeko ari gara lanean, hainbat jende prest gara bera defendatzeko. Ez dut...\nGaur, uztailaren 6an, 54 urte bete ditu Arnaldo Otegik.\nArgian elkarrizketatzeko parada izan dugu oraindik orain.\nElkarrizketa jaso, eta, harekiko esker oneko hitzekin batera, ene aldetiko Zorionak helarazi diot.\nElkarrizketaren mamiaz eta funtsaz hurrengo batean eginen dut gogoeta, beharbada. Badago hainbat kontu hausnartzeko, eta hauen artean hauxe, ez hutsala: Arnaldok bere bizitzaren hamar urte eman ditu barruan. Ez da euskal preso batek, inola ere ez, zigorrik luzeen betetakoa, baina bada...


18 « ekaina « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 18 ekaina 2018 17:00\nPrentsaurrekoa. 2018ko Andre Maria Zuriaren Jaiak\nParte hartzaileak. Udal talde sozialistaren bozeramaile Peio López de Munain\nEguna. Asteartea, ekainak 19\nPrentsaurrekoa. IGIren udako agenda aurkeztea\nParte hartzaileak. Ingurugiro Gaietarako Ikastegiko Iñaki Prusilla; eta Atariako koordinatzaile Gorka Belamendia\nPrentsaurrekoa. Musikaren Eguneko jarduerak aurkeztea\nParte hartzaileak. Kultura, Hezkuntza eta Kirol zinegotzi Estíbaliz Canto; Luis Aranburu Musika Eskolako zuzendari Paco Galve; Udal Musika Bandako zuzendari laguntzaile Iker Olazabal; eta Udal Folklore Akademiako zuzendari Roberto Álvarez\nPrentsaurrekoa. Ekonomia Solidarioaren VI. Azoka aurkeztea\nParte hartzaileak. Enpleguaren eta Garapen Ekonomiko Iraunkorraren zinegotzi Nerea Melgosa; REAS Euskadiko koordinatzailea Carlos Askuntze\n‘Gorroto delituak. Orientazio sexuala eta genero identitateak (OSGI). Begirada orokorra’ erakusketa aurkeztea\nParte hartzaileak. Arabako ahaldun nagusiaren kabinete Nekane Zeberio; Vitoria-Gasteizko Udalaren Berdintasun zerbitzuburu Mireia Espiau; eta Aldarte ekarteko sexu aniztasun eta genero gaietan aditu Cristina Rueda\nTokia. Ignacio Aldecoa kultura etxea\nPertsonen Eraztun Berdea erakusketak proiektu horri buruzko 19 gasteiztarren ikuspegia biltzen du, Loma Jeneralaren plazan\nKategoriak: Prentsa oharrak — Etiketak: Gorka Urtaran Alkatea, IGI erakusketa, Loma Jeneralaren plaza — Komunikazio Zerbitzua / Servicio de Comunicación — 13:29\n-Erakusketa uztailaren 8ra arte izango da ikusgai, eta Eraztun berdearen 19 txoko erakusten ditu, lanbide, adin eta auzo desberdineko 10 gizonezko eta 9 emakumek hautatuak, ekimenaren gizarte-eraginaren isla\n-Gorka Urtaran alkateak aurkeztu du erakusketa, berarekin batera izan direlarik protagonista gehienak, Udalbatzako zenbait kide eta Ingurugiro Gaietarako Ikastegiko teknikariak\nGasteizko alkate Gorka Urtaranek inauguratu du gaur goizean Ingurugiro Gaietarako Ikastegiak antolatu duen erakusketa bat, Eraztun Berdea sortu zeneko 25. urteurrenaren ospakizunen barruan. Pertsonen Eraztun Berdea izenpean, Loma Jeneralaren plazan izango da erakusketa ikusgai, uztailaren 8ra arte. Neurri handiko 6 kuboz osatzen da, non 19 gasteiztar agertzen diren (10 emakume eta 9 gizonezko) hiria inguratzen duten parke-sareko beste hainbeste txokotan. “Batez ere hautatu dituztenen eguneroko bizitzan duten garrantziagatik aukeratu dituzte erakusketako leku gehienak, zeinek gure parke naturalen aberastasuna erakusten duten. batez ere azpiegitura berde horrek gure hirian izan duen gizarte-eragin ikaragarria islatzen du erakusketak, hainbeste non erreferentzia bihurtu baitzaigu gasteiztyar guztioi. Grreen Capital gara gure txoko berdeengatik, baina baita gasteiztarrek horiez egiten duten erabileragatik ere”, azpimarratu du alkateak.\nInaugurazioan erakusketako protagonista ugari bildu dira, Gasteizko gizon-emakumeak, zeinak bat datozen Eraztun Berdeak beren bizitzean eta hirian 25 urte hauetan izan duen eragin handia aipatzean. Gainera, bakoitzak desira pertsonal bat opa dio hiri inguruko parke-sare honi. Protagonosta horiei esker, bisitariek Eraztun Berdeko parke guztiak ezagutu ahal izango dituzte, baita korridore ekologikoetako batzuk, eta, are gehiago, oraindik ere proiektu huts diren batzuk, hala nola Larragorriko parkea.\nHauek dira erakusketaren protagonistak: Felipe Ibarraran, Har Eman elkartearen presidentea; Elena Loyo, arabar atleta, Espainiako txapeldunordea 10.000 metroko proban; Fernando Gómez, erretiratua; Saioa Ortiz “La Omega”, rap-zalea; Manuel Aduna, Gamarrako enpresaria; Itziar Txurruka, Euskarako eta Ikasketa Plangintzako Zuzendaria EHUren Arabako Campusean; Paco Gongora, kazetaria; Rakel Tato, irakaslea eta Zabalganeko bizilaguna; Jon Kepa Izaguirre, kimikaria; Lucía Peña, SEO/Birdlifeko ordezkaria Euskadin; Eduardo Ochoa de Aspuru, Egibideko irakaslea; Tatiana Akhrimenko, errusiar immigrantea, eta nekazaria Urarten; Unai Fernández Retana, sukaldaria; Irantzu Lekue, artista eta horma-irudien egilea; Gorka Ortiz de Urbina, Celedón; Araceli Ruíz de Alegría, nekazaria; Mikel Sánchez, traumatologoa; Esther Unceta-Barrenechea, San Prudentzio fundazioaren zuzendaria eta Maialen Garay, ikaslea.\nAzpiegitura berde bat baino askoz gehiago\nPertsonen Eraztun Berdea erakusketa Eraztun Berdearen 25. urteurrena ospatzeko programaren barruan kokatzen da, eta hiriaren muinera eraman nahi du gune horren aniztasun eta aberastasun ikaragarria: nazioarteko garrantzia duten hezeguneak, Natura 2000 sareko guneak, eta baita desagertzeko zorian dauden animaliak ere, esaterako bisoi europarra. Urte hauetan guztietan, ondo agerian geratu da Eraztun Berdearen ingurumen-balorea, nazioarteko sari eta aintzatespen jaso baititu, baina erakusketak nabarmendu nahi du gasteiztarrentzat topagune eta elkarbizitzarako leku gisa duen gizarte-balore handia. 19 istorio eta 19 desira, elementu gidari baten eskutik (eraztunaren logotipoaren kolorea), hartara azpimarratzeko sortu zenetik nola aldatu den hiria, eta nola hobetzen jarraitu dezakeen, baldin eta Eraztuna zaintzen eta, egoki irudituz gero, handitzen jarraitzen badugu.\nLoma Jeneralaren plazan dagoen erakusketaren osagarri, zenbait bideo proiektatuko dira, zeinetan 19 pertsona horiek Eraztun berdearekin duten harremana kontatuko duten. Ikus-entzunezko horiek Udalaren sare sozialen bitartez konpartituko dira, erakusketak hiriaren erdian iraun bitartean.


85 milioi arteko finantzaketa ildoei buruzko hitzarmena sinatu dute Kutxabankek eta Arabako Ganberak, ETE-en atzerriko merkataritza bultzatzeko\nEstás en: Noticias | 85 milioi arteko finantzaketa ildoei buruzko hitzarmena sinatu dute Kutxabankek eta Arabako Ganberak, ETE-en atzerriko merkataritza bultzatzeko\nGregorio Rojo Arabako Ganberaren Presidenteak eta Fernando Irigoyen Kutxabanken Handizkako Negozioaren Zuzendari Nagusi Ondokoak lankidetza hitzarmena sinatu dute gaur Arabako ETE-en esportazio eta inportazio jarduera sustatzeko, baita atzerriko beren lehiakortasuna hobetzeko ere.\nHorretarako, Arabako Ganberako bazkide diren enpresen eskura jarri da "Exporta +" programaren bigarren edizioa, hau da, esportazioak finantzatzeko 30 milioi euroko lehentasunezko ildoa. Lerro hori, gainera, beste 20 milioira arte zabaldu daiteke, hasierako zuzkidura agortuko balitz.\nAurten hitzartu den akordioak dakarren berrikuntza nagusia "Inportazioen Finantziaziorako" programaren lehen edizioa abiaraztea da. Hasiera batean 20 milioi euroko zuzkidura izango du programak, eta beste 15 milioira arte zabaldu daiteke.\nHitzarmen honen bitartez konpromiso bikoitza adostu da. Kutxabankek Arabako ETE-en inportazioak eta esportazioak finantzatzeko konpromisoa hartu du, %10eko deskontu gehigarriarekin, eragiketa egitean mailegu-asegurua kontratatzen bada.\nArabako Ganberak, bere aldetik, bazkide dituen enpresen esku jarri du zerbitzu eskaintza integrala nazioartekotze gaietan (dokumentazioa eta aduanetako eskakizunak, merkataritzako aholkularitza, aholkularitza juridikoa, aholkularitza fiskala, deserriratzeak...), baita nazioarteko laurogei merkatutan dituen lankideen sarea ere.\nArabako enpresen esportazioak EAEkoen %27 dira\nAzken finean, Arabako Ganberaren eta Kutxabanken arteko lankidetza hitzarmenak, joandako egunetan Gipuzkoako eta Bizkaiko ganbera erakundeekin sinatutakoen antzekoa, Arabako eta Euskadiko ETE-en nazioarteko merkataritzak hazten jarrai dezala du helburu. Zentzu horretan, 2015ean, EAEk erritmo onari eutsi zion, 22.000 milioi euroko balioko produktuak esportatu baitzituen. Eragiketa horietatik %27 dagokie Arabako enpresei.\nKutxabanken datuei dagokienez, kanpo merkataritzarako Araban kokatutako enpresetara bideratutako finantzaketa %38 hazi zen 2015ean, aurreko urtekoarekin alderatuta.


Atal Berezia: Besterena nuen neuregana - Aurkezpena — EIZIE Elkartea\nAtal Berezia: Besterena nuen neuregana - Aurkezpena\nItzulpengintzako liburu-aldizkarien berri\nItzulpenaren eta literatur ikerlanen arteko harremanak jorratzen ditu EHUko iker talde batek atal berezi honetan, gehigarri moduan antolatuta, gero eta garrantzizkoago eta ikusgarritasun handiagokoa baita alor hori. Ezin ukatuzkoa da nazioan nazioko edo tokian tokiko literaturak garatzean harreman dialektiko halako bat sortzen dela sormenezko eta itzulpen bidezko literaturen artean, bai eta literatur kritikak, orain artekoan, beregainki, sormenezkoari erreparatu diola ere. Baina hori bezain egia handia da gero eta areago kontsideratzen ari direla literatur sistemen barne antolamendutik globalizatzeraino doazen bideak eta moduak. Mota horretako ikerlanek bestelako dimentsio bat hartzen dute hegemoniko ez diren hizkuntza eta kulturen literatur ekoizpenari gagozkiola.\nAtal berezi hau plazaratu dugu aurtengo Senez aldizkarian itzulpenaren eta literatur ikerlanen arteko harremanak jorratzeko asmoz, gero eta garrantzizkoago eta ikusgarritasun handiagokoa baita alor hori. Ezin ukatuzkoa da nazioan nazioko edo tokian tokiko literaturak garatzean harreman dialektiko halako bat sortzen dela sormenezko eta itzulpen bidezko literaturen artean, bai eta literatur kritikak, orain artekoan, beregainki, sormenezkoari erreparatu diola ere. Baina hori bezain egia handia da gero eta areago kontsideratzen ari direla literatur sistemen barne antolamendutik globalizatzeraino doazen bideak eta moduak. Halako ikerlanek bestelako dimentsio bat hartzen dute hegemoniko ez diren hizkuntza eta kulturen literatur ekoizpenari gagozkiola, zertan esanik ez.\nHermes Salceda-ren arabera, «itzulpena irakurketa baten idazketa da», eta, kontuan izanez gero kritika literarioaren eginkizunetako bat testuak irakurtzen eta ulertzen laguntzeko bidaide izatean datzala, harrigarri samarra gertatzen da ikustea zenbateraino bizi diren elkarren ondoan elkarren albiste handirik izan gabe. Objektuak partekatzen dituzte, baina oso bestelako begirakuneak izaten dituzte.\nLiteratura (sormenezkoa nahiz itzulia) kritikarik gabe ere bizi liteke. Kritikak, berriz, bizimodu txarra duke jorratu beharreko lehengairik gabe (Borges zenak, beharbada, literatur kritikari ideal bat irudika zezakeen, kritika bakarrean liburu guztien gainean —izandakoak, direnak eta izango direnak— argi egiteko gauza dena, are idazleen edo liburuen beharrik ez izateraino ere). Halere, elkarren beharrekoak dira kritika eta sormena (itzulpena), sinbiosian jardun behar izaten dute, batez ere ikusita itzulpengintzaren herria ez dela eremu homogeneo bat: itzultzaileak, argitaratzaileak, idazleak, ikasleak, irakasleak, kritikariak eta ikertzaileak hainbat auzotan edo baserritan bizi izaten dira, eta, askotan, ez dute elkar hartzen ia ezertan ere; auzolan gaitza izaten dute. Erdigunea ez ezik, zenbait aldiri ere baditu herri horrek: argitaletxeak, unibertsitatea, ikastetxeak, profesionalen elkarteak, hedabideak, irakurleak, dendak, irakurle klubak…\nErrelatoez berba egitea puri-purian dago; alegia, historia bera (?) kontatzea ikuspegi eta modu elkarren ezberdinez. Eta, literatur kritikak literaturaren historia eraikitzeko lehengaian lagundu nahi badu, errelato- aniztasun horretan ezinbestean jaso beharko du literatura itzuliaren gainekoa ere. Kritikariak testuaren gaineko galdera egokia egiten asmatu behar du… bai eta erantzun bat baino gehiago izan daitekeela onartu ere (itzultzaileak ongi ohi daki jatorrizko esaldia ordaintzeko modu on eta egoki bat baino gehiago egongo dela…). Gauza da, neurri batean, kanonak finkatzeko nahian, kritika totalitario ere bihur daitekeela, eta, sarri ere sarri, testu itzulia ez dela izaten totalitarismoaren laguna.\nKritikak jakinduria sortzen du; itzulpengintzak, oroz gain, praktika, jatorrizkoa emateko trebezia eta senezko jokabide batzuk, mudakorrak haiek denboraren joanean. Kritikak, aldez edo moldez, testua historia bihurtzen du; itzulpenak, aitzitik, etorkizun berriak, unibertso paraleloak eransten dizkio jatorrizkoari, bidea ebakitzen die irakurketa modu berriei, kritikak halako maiteak dituen taxonomietatik urrun. Itzulpenari testua interesatzen zaio alderdi dinamiko batetik, efektu estetikoak sortzen dituen aldetik: kritikariak dena delako efektuaren zergatikoa jakin nahiko du, efektu hori sortzeko modua interesatuko zaio itzultzaileari, xede testuan birsortzeko orientabidea bilatuko du. Eta, eremu horretan, oso interesgarri gerta daiteke kritikariaren eta itzultzailearen arteko elkarrekikotasuna. Kritikaren interesekoa da jatorrizko testuaren zentzua (bakarra ote?) finkatzea edo zehazten jakitea; itzultzailearen interesa, kontrara, jatorrizko testu literarioaren anbiguotasunei diren-direnean eustearen bidetik eta desafiotik joango da.\nZer eman diezaiokete elkarri kritikariek eta itzultzaileek? Literatur teoriak itzultzaileari esan diezaioke zer berezitasun duen testu idazkuntza jakin batek. Hortaz, jakinduria filologikoa baino gehiago, irakurketa prozedura batzuk eman diezazkioke, testu bakoitzaren idazketa prozedura berezietara hurbiltzeko lagungarri. Itzultzaileak, ordainez, testua irakurketa berrietara eramango du, dinamikotasuna erantsiko dio testuari; kritikak, dena dela haren joera, testua finkatzea izaten baitu helburu nagusi, zelan edo halan.\nEzin ukatuzkoa da literatur ikasketek eta kritikek beti begiratu izan diotela halako mespretxu aire batez itzulpenari, praktika subsidiariotzat jota, lehenari bigarrenaren\nustezko itzulpen akatsen katalogo bihurtzea. Baina elkarlan ederra egin dezakete literatur kritikariek eta itzultzaileek, elkarri testu literarioa hobeto ulertzeko jakinduriak emanda, testu baten estiloak sortzen dituen itzulpen zailtasunek bide berriak eman dizkioketelako kritikariei, eta kritikak azterturiko eta sailkaturiko estilo ezaugarriek nabarmen erraz diezaiokete eginkizuna itzultzaileari.\nAzkeneko urteotan, Meschonnic-ek eta Steiner-ek ebakitako bidetik, eta Itamar Even-Zohar-en polisistemaren teoriari esker, itzulpenari bestela begiratzen hasi zaio kritika. Adibidez, Even Zoharrek itzulpengintzari buruz egindako ikerketen arabera, kulturen barneko arauen ondorio izan daitezke jatorrizko testuen eta itzulitakoen arteko aldeak. Hala, itzulpengintza ikasketa filologikoetan bazterreko arlo izatetik harreman interkulturalen ikerketarako gune muntadunak izatera igaro da. Itzulpena errenta da sistema literarioen funtzionamendua eta bilakabidea aztertzeko jokoan.\nIldo horretatik, ikerketaren xedea ez litzateke testua, produktu kulturaltzat hartuta, baizik eta osagai kultural jakin horien ekoizpena baldintzatzen duten kultur eredu dinamikoak. Guztiarekin ere, oraindik nagusi izaten da sorburu kulturatik xede kulturara doan ikuspegia, eta ez alderantzikoa; bestela esanda, itzulpenek kultura hartzaileak nola aberasten dituzten hartzen dute aintzat batez ere ikertzaileek. Itzulerako bidea ez da hain ohikoa, baina iraultza moduko bat sor lezake itzulpena sorburu kulturako irakurbideak berritu eta aberasteko baliabidetzat hartzen duen teoriak. Itzulpen kritika molde berri bat litzateke hori, eta itzulpenaren epaiketa zorrotza egitetik jatorrizkoaren eta itzuliaren arteko distantzian jatorrizko testuaren alde ezkutuak ageriago jartzera pasa liteke. Horren kasu paradigmatiko bat genuke polisistema frantsesarena: berbeta horretara itzulitako literatura errusiarrak ospea erantsi zion jatorrizkoari, bai eta beste hizkuntzetara itzulia izateko bidean jarri ere. Aldi berean, polisistema frantsesa aberatsago bihurtu zen.\nHortaz, ikergai berriak sor daitezke: testua aukeratzeko metodoa; itzultzailearen editoreak edo mezenak aukeraketa horretan izan duen eginkizuna; itzultzaileak testu itzulian erabilitako irizpideak, eta xede sistemak testu itzuliari eginiko harrera. Onartuz gero testuak ez daudela hutsean zintzilik edo isolaturik eta badagoela mugakizun testual eta estratestual balbe bat —bestela esanda, badirela itzuliaren erabakiak nolabait baldintzatzen dituzten manipulazio prozesu batzuk—, oso bestelako ikuspegia zabaltzen da itzultzaileen eta kritikarien edo ikertzaileen arteko elkarlanerako. Koldo Mitxelenak esan bezala, «besterena nuen neuregana».\nHona hemen EHUko ikertalde bateko kideek ekarritako alea. Segidarik izango duen ala ez, hara hor ikertzaileei eta itzultzaileei jotzen diegun erronka.\nAtal berezi honetan artikulu hauek argitaratu dira:\nItzuliz idatzi (Juan Kruz Igerabide)\nManuel Rivasen lana itzultzen (Jon Kortazar)\nAlice in Wonderland obraren itzulpen-unibertso miresgarria (Jose Manuel López Gaseni)


"Complutenseko edozein gradutako ikasleek 'Euskera IV' hautatu eta euren graduko kredituengatik konbalida dezakete"\nKarlos Cid Abasolo eta Madrilgo Complutense Unibertsitateko datorren urterako euskal irakasgai eskaintzaren kartela\nMadril, Espainia. Pozik atzeman dugu Karlos Cid Abasolo, Madrilgo euskara eta euskal kulturaren munduan aspaldidanik erreferente den gizona. Telefonoaren bestaldean harrapatu dugu, Complutense Unibertsitateko bere bulegoan, Madrilen jaioa izanagatik euskaldun eta euskal idazle eta itzultzaile ere baden irakasle euskaltzale fin eta engaiatua. Eta bai, kontent dagoela baieztatu digu.\n— Hala da, eta ezin dut ukatu. Izan ere, Complutense Unibertsitatean, ni nagoen Departamentuaren izenari, azkenean 'Euskara' gehitu diote. Bertan lantzen ditugun jakintzak bost izanik --linguistika, hebreera, arabiera, euskara eta Ekialdeko Asiako hizkuntzak-- orain arte Departamentuaren izen ofizialean jakintza horietako lau baino ez ziren aipatzen, bat isilduta. Ezetz igarri zein.\n— Hori bera. Orain, azkenean, sei urteko tira-bira luzeen ostean, Complutenseko Errektoretzak amore eman eta onartu egin du Departamentuaren izena aldatzea, eta aurrerantzean “Lingüística, Estudios Árabes, Hebreos, Vascos y de Asia Oriental” deituko da, Euskal Ikasketen Arloarekiko bidegabekeria konponduta.\n— Izena eta izana elkarren eskutik...\n— Zorionak, beraz...\n— Ikasturte amaieran gaude eta laster hasiko da ikasturte berrirako matrikula epea. Gaur egun lau ikasgai ematen dituzue Complutensean euskarari eta euskal ikasketei lotuak (Euskera I, Euskera II, Euskera III eta Euskera IV). Baina nabarmendu izan duzu eskaintza hori eta bere abantailak ez direla aski ezagunak unibertsitateko ikasleen, eta bereziki ikasle euskaldunen artean, euren karreretako kredituak lortu baititzakete zuen ikasgairen bat hartuta.\n— Aukera interesgarriak eskaintzen ditugula pentsatzen dut, baina arazoak ditugula, bai, horien berri helarazten Complutenseko ikasleei. Ikasturte berriari begira ikasle kopuruari eusteko xedea dugu eta, ahal bada, handitu, edozein gradutako ikasle erdaldunak eta euskaldunak erakarriz. Complutensen ikasle euskaldun asko daude, eta ematen didazuen aukera hau baliatuta haientzat garrantzitsua izan daitekeen informazio bat helarazi nahi diet: edozein gradutako ikasleek izena eman dezaketela 'Euskera IV' irakasgaian beren graduko hautazko irakasgai baten ordez konbalidatzeko eta, bide batez, HABEko B1, B2 edo C1 mailetako azterketak prestatzeko (azterketak Madrilen bertan egingo lituzkete!), tiro bakar batez bi txori hilda.\nBestalde, bada beste albiste garrantzitsu bat gurean: Etxepare Euskal Institutuak hitzarmen berria sinatu du Complutenserekin eta berau medio Euskal Ikasketen Arloak orain arte bezala irakasle bakarra beharrean, bi izango ditu hemendik aurrera. Orain arte neu bakarrik aritu naiz, irakasle titular gisa, eta aurrerantzean 'irakasle lagun' bat ere (asociado, gaztelaniaz) izango da, Etxepare Euskal Institutuak finantzatuta baina Complutenseko irakasle gisa jardunez, eta datorren ikasturtean irakasgai bat eta erdi bere gain hartuta, ematen ditugun lau irakasgai horietarik. Irakasle laguna izateko, nahitaezkoa da beste lantoki batean ere jardutea. Hautatze-prozesuaz Complutense arduratuko da, eta hor badira beraz bi ezberdintasun ohiko lektore-figurarekin alderatuta. Egunotan ari dira irakasle berria hautatzeko prozesuarekin, eta 16an, ostegun honetan bertan, bukatuko da izena emateko epea (ikus hemen).\nEuskara eta hizkuntza politikak ardatz Complutense Unibertsitateko Eleaniztasunari buruzko saioetan\nEuskara eta antzerkiaz ariko dira Madrilgo Konplutenseko Eleaniztasunari buruzko bigarren mintegian\nMadrilen euskal zineaz eta literaturaz aritzeko aukera aparta eskaini zuen Euskalkonplu zikloak\nEtzi hasiko da Donostian Etxepare Institutuak antolatu duen 'Excellence in Basque Studies' ikastaroa\nPoesia txekiarra euskaraz entzun da Madrilen, Complutenseko “Penintsula Iberiarreko hizkuntza aniztasuna” Jardunaldian\nMadrilen euskara irakasle den Karlos Cid Abasolok dekalogo bat proposatu du, euskara ikasi nahi dutenei zuzendua\nAukera ederra: Madrilen, euskara ikas dezakezu Konplutensean, eta 6 kreditu lortu egiten ari zaren ikasketetan\nIrakurtzeko eta saretik jaisteko libre duzu Karlos Cid Abasolo Madrilgo euskal poetaren 'Laztanak eta aizkorak' poema-liburua\nMadrildik Karlos Cid Abasolok 'Keinu konplizeak' liburuan euskal diasporari eskainitako poema: 'Biba gu'


Nor gara? - Karkara.eus\n2019ko ekainetik Urolako Komunikazio Taldea (UKT) kooperatibako kide da Karkara. Urola Erdiko eta Urola Kostako euskarazko hedabideak egitura bakarrean antolatu gara, indarrak batu eta gure komunitateei ahalik eta informazio eta komunikazio zerbitzu onena euskaraz eskaintzeko. Kooperatibara batu gara Karkara (Orio-Aia), Baleike (Zumaia), Uztarria (Azpeitia), Maxixatzen (Azkoitia), Urola Kostako Hitza (eskualde osoa) eta Erlo Telebista (eskualde osoa), eta denon artean komunikazio talde multimedia indartsua osatu dugu.\nIrabazi asmorik gabeko kooperatiba da gurea, gure hedabideek beti izan duten izaera sozialari eta parte-hartzaileari segida emateko. Gure herrietan sustraitutako hedabide taldea gara eta hala izaten jarraitu nahi dugu. Eta orain, gainera, taldeak ematen duen indarrarekin. Denok elkartuta, 30 bat langilez osatutako lan taldea osatu dugu, gai dena herriz herri dauzkagun hedabideei erantzuteko eta hobetzeko, eta aurrera begirako proiektu berriak prestatu eta garatzeko.\nGaur egun, honako produktu hauek argitaratzen ditugu:\nKarkara, Baleike, Uztarria eta Maxixatzen aldizkari hilabetekariak.\nUrola Kostako Hitza egunkaria.\nUztarria.eus, Karkara.eus, Zarauzkohitza.eus, Baleike.eus, Maxixatzen.eus, Urolakosta.hitza.eus eta Erlotelebista.eus webguneak.\nKarkara, 1989tik aurrera\nKARKARA aldizkaria 1989an sortu zen Orion eta, hasiera-hasieratik, euskaraz argitaratu da. Aurreneko urtean bi zenbaki atera ziren: bat ekainean, San Pedro festetan; eta, bestea, abenduan, sanikolasetan. Ondoren, hiruhilabetekaria izatera pasa zen. Lehendabiziko zenbaki haietan gai nagusi baten inguruan antolatzen zen edukien mamia.\n1992an aldaketa handiak izan ziren aldizkarian: alde batetik, hilabetekari izatera pasa zen eta, bestetik, autoedizio ekipo baten jabe egin ginen eta, beraz, aldizkaria geronek maketatzen hasi ginen. Itxura erabat aldatu genion eta herriko gai orokorrak jorratzen dituzten beste herri aldizkarien tankera hartu zuen, sail finkoak eta informazioa askoz ere modu antolatuagoan eskainiz.\nHurrengo pausoa 1994an eman genuen, aldizkariaren esparrua Aiara ere zabaldu genuenean. Ordura arte Orioko aldizkari zena, Orio eta Aiakoa bihurtu zen; eta halaxe segitzen du geroztik.\n2000ko urteko irailetik aurrera hamaboskari da KARKARA eta horrek herriko informazioari tarte zabalagoa eskaintzeko aukera eman zigun. 2004an egin genion azken itxura aldaketa eta Goio Aranak sortu zuen aldizkariak gaur duen diseinua. Dagoeneko euskarazko berri emaile bakarrak ez gara Orion eta Aian, 2003 urtetik aurrera Urola-kostako Hitza argitaratzen delako egunero. Horrek ere ekarri ditu aldaketak gurean eta iritzi eta bestelako kolaborazioak leku zabalagoa hartzen joan dira KARKARAn.\nZer da KARKARA?\nHerri aldizkarien mugimendu zabalean koka genezake KARKARA ere. Helburu nagusia hau du: ahalik eta jende multzo zabalenari euskaraz irakurri eta komunikatzeko aukera ematea, horrela euskararen normalizazioa bultzatuz. Kontuan hartu behar da, aldizkaria sortu genuenean, euskara eta bere garapena irakaskuntzaren eskuetan utzita zegoela; garai hartan ez zegoen eta gaur egun ere, ez horrenbeste euskara hutsean argitaratutako prentsarik.\nBestalde, komunitate txikietan sortzen den bizitza eta gertakizunak oso urruti geratzen dira ohiko komunikabideentzat; beraz, ukitu gabeko esparrua genuen.\nKARKARA hitzak kalexka edo pasabidea esan nahi du Orion: kale nagusiak lotzen dituen bidea. Eta horrek euskarak zuen/duen egoera islatzen du oso ondo: kale nagusitik kanpo dabilela oraindik, alegia. KARKARAk, gainera, herriko izena izanda, herriarekin dugun lotura azpimarratzen du.\nKARKARA Taldea deituriko elkartek argitaratzen du aldizkaria. Taldearen osaketak, normala denez, gorabeherak izan ditu urte hauetan. Gaur egun zortzi-hamar bat lagun aritzen gara, eta horietatik lau hasiera-hasieratik gaude proiektu honetan. Euskararen inguruan mugitzen den jendea gara, batez ere: irakasle, euskara teknikari, ikasle eta kazetariak\nFinantziazio mistoa du KARKARAk, gure diru iturriak anitzak dira. Herri Erakundeetatik jasotzen dugu zati bat Orio eta Aiako Udalek, Diputazioak edo Eusko Jaurlaritzak emandakoa, publizitatearen bidez etortzen zaigu beste zati bat eta, azkenik, urteko kuota ordaintzen duten herritarren laguntza ere badugu.\nOriotar eta aiar guztiei euskaraz irakurtzeko nahiz idazteko aukera eman nahi diegu aldizkariaren bitartez. Horretarako, bi herrioi buruzko informazioa, iritzia, gertakizunak, istorioak eta abar baliatzen ditugu. Bizi-bizia da, beraz, eta gertutasunak izugarrizko indarra ematen dio gure lanari eta horren eraginari. Orioko eta Aiako etxe guztietan jasotzen da KARKARA eta doan banatzen da.\nBezero heterogeneoa da KARKARAren irakurlea eta buruhauste handiak ematen dizkigu guztiontzat balekoa izango den produktua lortzea. Alde batetik, euskara idatziari beldur diotelako askok, euskaraz alfabetatu gabeak; iruditzen zaie berria dela, diferentea, jende ikasiak bakarrik uler dezakeena. Iritzi horretakoa zen jende heldu asko, nahiz eta orain, pixkanaka-pixkanaka, hori aldatzen ari den. Bestalde, ezin diogu uko egin hizkuntza normalizatuaren erabilpenari eta euskara batua hautazea oso garbi izan genuen lehen momentutik, nahiz eta kasuan kasu, euskalkiari ere tokia egin eta, ia beti, gure herrietako hiztegia, esamoldeak edo joskera mantentzen ditugu.\nOreka lortzea zaila izan da: euskara batura jendea hurbiltzeak, euskara ikasteko tresna bihurtu du KARKARA eta, bestalde, ikasketak euskaraz egin dituztenei materiala eskaini die, eskolako testu eta irakurgaiaz aparte, herriarekin denok ditugun harreman eta loturak sendotuz.\nKARKARA komunikabide bat da, kalitatezkoa eta erakargarria izatea nahi duguna, baina ez hori bakarrik, elkar lana ere bai: guztiontzat pentsatua, guztioi elkar ezagutzeko eta elkar bizitzen lagunduko diguna. Eta, jakina, euskaraz; euskara bideratuz, ezagutuz, ikasiz eta irakatsiz.


BILBOKO ZINEMALDI FANTASTIKOAK – FANTEK, ESTATU BATUETAKO “VERANO DEL 84” FILMA AURRE-ESTREINATUKO DU OSTEGUN HONETAN, URTARRILAREN 31N, BERE 25. EDIZIOKO JARDUERA BEREZIEN BARRUAN | FANT\nIZAR FANTASTIKOA SARIA\nERAKUSKETA ETA IKUSKIZUNAK\n2019eko urtarrilak 29 / Berriak, FANT 25.\nSundancetik edo Sitgesetik igaro den eta Anouk Whissellek, François Simardek eta Yoann eta Karl Whissellek (“Turbo Kid”) zuzendu duten beldurrezko filma Golem – Alhondiga zine aretoetan eskainiko da ostegunean, 20:00etan. Sarrera doakoa izango da, egun berean, arratsaldeko 16:00etatik aurrera txarteldegian jaso beharko den gonbidapenarekin –gehienez ere bi pertsona bakoitzeko.\nBilboko Udalak antolatutako Bilboko Zinemaldi Fantastikoak – FANTek maiatzaren 2tik 11ra ospatuko du bere 25. edizioa, eta ezustekoekin eta ekitaldi bereziekin egingo du. Horien artean, aurreko hilabete hauetan, beste batzuen artean, generoko lan berrien aurre-estreinaldiak daude. Lehenengoa OSTEGUN honetan izango da, Anouk Whissell, François Simard eta Yoann eta Karl Whissell-en “Verano del 84” (2018) filma. Emanaldia 20:00etan hasiko da Golem – Alhondiga zine aretoetan. Sarrera doakoa izango da, egun berean, arratsaldeko 16:00etatik aurrera txarteldegian jaso beharko den gonbidapenarekin –gehienez ere bi pertsona bakoitzeko.\n“Verano del 84” Sundanceko Jaialdian aurkeztu zen, eta 2018ko Sitgeseko Jaialdiko Sekzio Ofizialean lehiatu zen. “Turbo Kid” txalotuaren zuzendarien film berria. Nerabeak protagonista ziren 80ko hamarkadako fantasiazko zine komertzialari omenaldia eskaintzen dion beldurrezko eta suspenseko thriller bikain eta eraginkorra da. Horrela, nerabe talde batek eurak bizi diren auzoko polizia agente bat serie hiltzailea dela sumatzen du. Uda gizon hori zaintzen igaroko dutela erabaki dute, euren teoria baieztatuko duten frogak eskuratu ahal izateko. Baina, egia hurbildu ahala, euren bizitzek duten arriskuak ere gora egingo du.\nHorrela, FANTek, maiatza aurretik bere ikus-entzuleekin elkartzeko aitzakia bilatzen du, eta hilean behin, Golem – Alhondiga zine aretoetan estatu mailako aurre-estreinaldi bat eskainiz egingo du. Otsailaren 21ean, Nicole Kidman protagonista duen Karyn Kusama zinegile estatubatuarraren “Destroyer” (2018) lanaren txanda izango da. Gehien itxaroten den aurre-estreinaldia martxoaren 7an etorriko da, Koldo Serraren eskutik. FANTeko alfonbra gorrian, Emma Suárez, Nathalie Poza eta Hugo Silva protagonista dituen “70 binladens” bere azken filma estreinatuko du.\nJatorrizko izenburua: “Summer of 84”\nZuzendariak: François Simard, Anouk Whissell, Yoann-Karl Whissell\nGidoia: Matt Leslie, Stephen J. Smith\nAntzezleak: Graham Verchere, Judah Lewis, Caleb Emery


EUSKARAREN irakaskuntzan eginiko lanak ez du nahi hainbateko emaitzarik eman, euskalduntze prozesoa nekeza eta zaila da, bertan sartutako orduek ez dute nahi hainbateko aurrerakadarik erakusten, irakaskuntza bera, metodologiak, motibazioaren eragina, iraupena, erabilpena bera, azterkizun dira.\nUste horretakoak dira hezkuntza, sailean, eta hezkuntzaz kanpo, lanean diharduten irakasle asko.\nGai honetan sailak bereizi egin behar dira.\nGauza bat da euskara irakastea, gramatikalki menderatzea, beharrezko diren hiztegi eta erregelen jabe izatea, irakaskuntzaren ikuspegitik aurrez ezarritako jomuga eta helburu nagusiak lortzea.\nEta guzti hori lortzen baldin bada, ez da gutxi.\nIzan ere urteak joan eta urteak etorri, ustez euskara ikasten ari direlakoan, praktikan ez bait da aurrerakada haundirik sumatzen.\nAskotan euskara ikasten, lantzen ari den zenbait ez da euskal zaletasunak zuzenean eraginda horretan ari.\nGuzti horien ahaleginak poza eta esperantzarik sortaraz lezake.\nBaina beti ere beste galderatxo geldi ohi zaigu hor zintzilik: ikasle guzti horiek benetan euskalduntzen, euskalzaletzen al ditugu?.\nDena den, eta galdera horren erantzunik ez dudanez, hezkuntza arloan ematen den euskararen irakaskuntzari lotuko natzaio.\nPauso serio bat emateko garaia heldua dela iruditzen zaigu.\nAzken urteotan gorakada nabarmena eman da, euskararen irakaskuntzara, nolabait neu ere tarteko naizelarik, jende asko iritsi da, askotan gaitasunaren aldetik behar hainbateko mailara iristen ez den jendea, euskara ezagutuagatik irakasteko metodologian behar bezala trebatu gabea.\nIrakatsiz ere gu geu ikasten ari bait gara.\nGuzti horretaz gain, erdal ardaratzen inguruan jira-biran bizi den ikasleak halako tartetxo batzuk hartzen ditu, eta matematika edo gizartea tokatzen zaiolako ikasten duen bezala, euskara klasetara era beretsuan azaltzen da, eguneroko rutinan murgiltzen, ez aurrera, ez atzera ezeren mugimendurik sumatzen ez duelarik.\nEuskara klaseetik irten eta gero berriro erdal giroan murgildurik jarraitzen du bere bizitzak.\nEuskararen klaseetan ikasten dutena, erabiltzeko beste gainontzeko saioetan nolabait bideak zabaldu egin behar dira.\nDisziplina desberdinetako irakaslen laguntza behar da.\nIkasleek, esate baterako, zenbakiak kontatzen ikasteari berehala ekingo diote.\nSoinketako irakaslea, eman dezagun erdalduna dela, euskaraz kontatzen jakingo du agian, baina bere saio guztiak erdaraz egiten ditu.\nOrobat gainontzeko irakasleek.\nEta horrela, euskarak jai dauka.\nKandela jaso nahi duen gurasoak ere balekike zer egin.


Tomate hidroponikoen proiektua gelditzea baztertu du Gaubeako alkateak - Añana - Alea.eus\nTomate hidroponikoen proiektua gelditzea baztertu du Gaubeako alkateak\nEstitxu Ugarte Lz. de Arkaute 2020-07-10 10:00\nNegutegiaren kontrako oposizioa agerian geratu da Gaubeako merkatuan.\nParte-hartze prozesua abian jartzeko prest agertu da alkatea, "baina oso argi izanda informazio-prozesu bat izango litzatekeela, eta ez erabaki-prozesu bat".\nTomate hidroponikoen proiektua baztertzeko zenbait elkartek Gaubeako Udalari egin dioten eskaera arbuiatu du Juan Carlos Garcia Escudero alkateak. EAJko eledunaren esanetan, Gaubeako Udalaren gehiengoa ez dator bat elikadura jasangarriaren aldeko elkarte horien planteamenduekin, "eta, beraz, ezin dugu onartu proiektua berehala geldiarazteko egin duzuen eskaera". Halere, onartu du "parte-hartze prozesu bat" abiatzea, "argi izanda informazio-prozesu bat izango litzatekeela, eta ez erabaki prozesua. Erabakia Udalbatzak hartuko du; horretarako ia urtero joaten gara hauteskundeetara".\nAre gehiago zehaztu du Escuderok: "Herritarren subiranotasuna erakunde bakoitzeko hautetsiek dute, eta Gaubeako zazpi zinegotzietatik bostek baiezkoa emango diote Tuestako negutegien proiektuari. Nahi duzuen informazioa guztia eta nahi dituzuen partaidetza-prozesu guztiak izango dituzue, baina azken erabakia ezin zaio udalbatzari ostu; eta uste dut erabakia oso argi dagoela: %72 alde, eta, agian, %28 kontra".\nAlegazioak biltzen ari dira\nTuestako tomate hidroponikoen berotegia gelditzeko asmoz, Udalari aurkeztutako eskaerarekin batera, ahalik eta alegazio gehien bildu nahi dituzte tokiko ekoizleek eta agroekologiari lotutako zenbait elkartek. Hilaren 17a baino lehen aurkeztuko dituzte bildutako idazkiak Gaubeako udaletxean. Horietan proiektuari emandako baimena bertan behera uztea, jardueraren ingurumen inpaktuari buruzko azterketa egitea eta parte-hartze prozesu bat abiatzea galdegiten dute. "Gaubea modu egoki batean hobetzeko" premia aldarrikatu dute, "bertako lehen sektoreari lagunduz, eta horrela, ingurunearen beharrak eta proposamenak aintzat hartuz".\nUdalak dagoeneko onartu du baimena Hispalus enpresak Tuestako industrialdean, hogei hektareako lurzoruan, tomateen negutegi bat eraikitzeko. Alegazioa sinatzen dutenek, berriz, uste dute erabaki hori hartu aurretik Gaubeako bizilagunak informatu beharko zituela Udalak. "Gure etorkizunean eragina izango duen erabaki honetan parte hartzeko aukera ukatu izana sumatu dugu".\nHalaber, lurzoru ez urbanizagarrian halako enpresa bat kokatu aurretik, ingurumen inpaktuari buruzko azterketa egitea beharrezkoa dela jaso du alegazioak. "Proiektuak menpeko eta kaltebera izango den ekoizpen eredua ekarriko du; energia, teknologia aurreratua eta ur kantitate hamdiaren beharra duena, kantitatea saritzen duena; eta eredu industrial produktiboa nahiago du, nekazal-eredu familiarra eta iraunkorraren aurrean".\nEH Bilduk ere alegazioa aurkeztu du\nBere aldetik, Gaubeako EH Bilduk ere egitasmoa gelditzeko eskatu du aste honetan. Hala, alegazio bat aurkeztu dio sailkatutako jardueraren espedienteari, proiektu teknikoa, memoria eta ingurumen-inpaktuaren azterlana ez duelako, "eta jarduera horretarako egokiak ez diren lurretan kokatu nahi delako". Koalizio abertzalearen esanetan, gainera, enpresak kristalezko negutegiak ez ezik, "beste elementu osagarri batzuk" ere eraiki nahi ditu, "hala nola, gas-biltegi bat, ureztatze-gela bat edo konpost-planta bat, hori guztia tomate hidroponikoak ekoizteko proiektuari lotuta".


Arbel - Wikipedia, entziklopedia askea.\n(«Arbel (arroka)» orritik birbideratua)\nArtikulu hau arrokari buruzkoa da; ikasgelako tresna gaitzat duena beste hau da: «Arbel (ikasgela)»\nDentsitatea 2,7  g/cm3\nMaximoa 2,8  g/cm3\nMinimoa 2,61  g/cm3\nMineral nagusiak kuartzo, moskovita eta illita dira eta, normalki, biotita, klorita, hematite eta pirita agertzen dira. Batzuetan apatito, grafito, kaolin, magnetita, turmalina, feldespatoak eta zirkoia azaltzen dira.\nArbela oso erabilia da eraikuntzan, batez ere teilaren ordezko gisa, izan ere urarentzako iragazkaitza izateaz gain, azal lauak elurra irrritatzea ahalbidetzen baitu. Horregatik oso ohikoa izaten da mendialdeko eraikinetako teilatuetan ikustea.\nXVIII eta XIX mendeetan arbela ikasgelako arbela moduan erabiltzen zen, kleraz erraz idazten baita bertan.\nEspainia da munduko ekoizle handiena, 2000 urteko datuek mundu osoko arbelaren %90a bertan ateratzen dela adierazten dute. XIX eta XX mendean Gales, Alemania eta Frantziak ekoizpen handia izan zuten baina hauek agortu eta espainiar arbelak hartu zuen ia merkatu osoa.\nEspainiaren mendebaldean ateratzen da arbela, bereziki León, Ourense, Zamora eta Badajoz probintzietako harrobietan. Bierzo eskualdeko Cupa Pizarras enpresa munduko liderra izan da 2014 eta 2015 urteetan.\nMaule-Lextarreko teilatu beltzak.\nSegoviako probintziako arbelezko etxeak.\n↑ a b Mining Engineers Toolbox\n↑ Mass, weight, density or specific gravity of Bulk materials\nBNF: 119316382 (data)\nOrriaren azken aldaketa: 22 otsaila 2021, 12:47.